title: Frances Farmer

text: Farmerin ura alkoi sopimuksen saamisesta huolimatta mennä huonommin hänen temperamenttinsa ja alkoholisminsa takia. Farmer jätti teatterin vuonna 1940, ja Paramount irtisanoi hänet vuonna 1942. Samana vuonna Farmer pidätettiin pimennysalueella ajamisesta valot päällä, josta hän joutui maksamaan sakkoja ja sai ehdonalaista vankeutta. Vuonna 1943 hänet pidätettiin uudestaan, kun erään Farmerin elokuvan kampaaja teki rikosilmoituksen Farmerista. Kampaajan mukaan Farmer oli lyönyt häntä. Farmer pidätettiin Knickerbocker-hotellista, eikä hän antautunut rauhallisesti. Farmer ei rauhoittunut myöskään oikeudenkäyntinsä aikana, vaan muun muassa löi kahta poliisia ja yritti juosta puhelinkopille soittaakseen asianajajalleen. Poliisien viedessä häntä pois Farmer huudahti: "Have you ever had a broken heart?" ("Onko teidän sydämenne koskaan särkynyt?").


title: Frances Farmer

text: Farmer tuomittiin 180 päiväksi vankeuteen, mutta joutui L. A. General Hospital -sairaalaan. Hänellä diagnosoitiin maanis-depressiivinen psykoosi (nykyiseltä nimeltään kaksisuuntainen mielialahäiriö), paranoidinen skitsofrenia, jakautunut persoonallisuus ja masennus. Hoitona oli kivuliaita insuliinishokkeja eli insuliinin yliannostuksia. Farmer palasi äitinsä luokse syyskuussa 1943, mutta he riitelivät koko ajan, joten äiti toimitti tyttären uudelleen sairaalaan. Syyksi mielenterveysongelmien puhkeamiseen lääkärit arvelivat aviollisia ongelmia. Farmer sai sähköhoitoa. Hän pääsi pois, mutta joutui pidätetyksi irtolaisuudesta, eli kodittomuudesta ja työttömyydestä, koska oli rahattomana yrittänyt pestautua hedelmänpoimijaksi. Farmer sai sakkoja, mutta ei ottanut vastaan esimerkiksi Hollywoodista tarjottua apua. Hänet palautettiin vanhemmilleen, jotka toimittivat hänet taas mielisairaalaan, tällä kertaa Western State Hospitaliin. Sieltä hän ei päässyt ulos kuin vasta viiden vuoden kuluttua. Sairaala oli liian täyteen ahdettu, vanhanaikainen ja rapistunut, ja henkilökunnasta oli huutava pula, sillä vain 15 koulutettua hoitajaa apulaisineen hoitivat 2700 potilasta. Hoitajapulan takia potilaat pakotettiin menemään nukkumaan jo kello 16 ja pysymään levossa 12 tuntia.


title: Frances Farmer

text: Farmer yritti tehdä paluun viihdemaailmaan 1950- ja 1960-luvulla suurimmaksi osaksi televisiotyöllä. Hänen viimeiseksi elokuvakseen jäi "The Party Crashers" vuonna 1958. 1960-luvun alussa hänellä oli oma televisioshow "Frances Farmer Presents", joka toi hänelle jonkin verran suosiota.


title: Frances Farmer

text: Frances Farmer kuoli syöpään 1. elokuuta 1970.


title: Frances Farmer

text: Graeme Clifford ohjasi elokuvan "Frances" Frances Farmerin elämästä vuonna 1982. Farmeria näytteli Jessica Lange, joka sai roolistaan Oscar-ehdokkuuden.


title: Dingyuan

text: Dingyuan (perinteiset merkit: 定遠, yksinkertaistetut merkit: 定远, pinyin Dìngyǔan) oli Kiinan keisarillisen laivaston taistelulaiva, joka kuului keisarilliseen Beiyangin laivastoon. Sen sisaralus oli "Zhenyuan".


title: Dingyuan

text: Kiinan Euroopan ministeri Liu sai kutsun vuonna 1877 Saksan keisarikunnan laivaston taistelulaivan "SMS Sachsenin" vesillelaskuseremoniaan Stettiniin. Hänen 21. heinäkuuta lähettämänsä Kiinan delegaatio vieraili Itämeren telakalla ja Li Hung Chang vastaanotti täydellisen raportin saksalaisista aluksista. Hän havaitsi, että saksalaiset eivät olleet jääneet jälkeen brittiläisestä suunnittelusta ja siten hän lähetti opiskelijoita saksalaisille telakoille koulutettaviksi. Vuotta myöhemmin Li Fong Pao korvasi Liun tullen Kiinan Saksan, Italian, Alankomaiden ja Itävalta-Unkarin lähettilääksi. Li Hung piti tiiviit yhteydet lähettilääseen ja Li Fongista tulikin kaupallinen attasea, joka ehdotti alusten hankkimista Saksasta.


title: Dingyuan

text: Kiinan taloustilanne mahdollisti vuonna 1880 suunnitelman toteuttamisen. Li Hung halusi laivaston, johon kuuluisi neljä nopeaa panssarilaivaa ja kymmenen torpedovenettä. Stettiner Maschinenbau AG Vulcanin ja Kiinan edustaja Li Fong Pao allekirjoittivat 4.-8. tammikuuta 1881 Berliinissä tilauksen kahdesta parannellusta Sachsen-luokan taistelulaivasta (), joista ensimmäinen luovutettaisiin puolessatoista vuodessa. Tilaukseen kuului lisäksi kymmenen torpedovenettä sekä muutama apulaiva. Epävirallinen tilaus oli kuitenkin jätetty jo muutamaa viikkoa aiemmin, koska panssari- ja terästilaukset Saarin alueen Dillinger Worksille oli tehty jo 9. joulukuuta 1880.


title: Dingyuan

text: Kiinalaiset halusivat tilata lisää taistelulaivoja. Prinssi Tseng Chi Chai tilasi Kruppilta Essenistä viisi suurta panssaroitua alusta () ja kolme pienempää panssaroitua alusta (). Rahoitusvaikeuksien vuoksi suurten alusten toimitukset eivät kuitenkaan toteutuneet ja pienistäkin vain kaksi ja kolmas korvattiin panssarikansiristeilijällä (). Vuonna 1884 tilattiin Vulcanilta vielä kolme torpedovenettä.


title: Dingyuan

text: "Dingyuanin" työt alkoivat helmikuun puolivälissä vuonna 1881 ja aluksen köli laskettiin 31. maaliskuuta telakkanumerolla 100 ja käyttäen tilapäisnimitystä "Ti I Tieh Chien" (numero 1 panssarilaiva). Alus laskettiin vesille vielä saman vuoden lopulla puoliltapäivin 28. joulukuuta nimellä "Dingyuan". Tilaisuuteen osallistuivat muun muassa Li Fong Pao ja Saksan laivaston esikuntapäällikkö kenraali kreivi Leo von Caprivi. Alus aloitti 2. toukokuuta 1883 Swinemünden edustalla koeajot päällikkönään saksalainen von Nostitz.


title: Dingyuan

text: Koeajot menivät suunnitellusti ja toukokuun puolivälissä alus aloitti Saksan lipun alla matkan Kiinaan saksalaisella miehistöllä, johon kuului kahdeksan upseeria ja 240 miestä. Aluksella oli lisäksi tuleva kiinalainen päällikkö sekä kahdeksan kiinalaista konemiestä. Matkalla alus suoritti asekokeita. Alus määrättiin palaamaan Saksaan 27. heinäkuuta ja se palasi Stettiniin elokuun puolivälissä. Syynä paluuseen oli Kiinan ja Ranskan välinen kiista, joka puhkesi sodaksi 23. elokuuta Ranskan aloitettua hyökkäyksen Foochowiin. Sota päättyi rauhaan 9. kesäkuuta 1885.


title: Dingyuan

text: "Dingyuan", "Zhenyuan" ja "Chiyuan" aloittivat 3. heinäkuuta saksalaisilla miehistöillä matkan Kielistä Kiinaan. "Dingyuanin" päällikkönä oli A. F. Votz. Osasto saapui 10. elokuuta Adeniin, 29. elokuuta Colomboon ja lokakuun lopulla Takuun, jossa ne nostivat Saksan kauppalipun tilalle Kiinan lipun ja liitettiin samalla Beiyangin laivastoon. Kiinalainen miehistö korvasi saksalaisen, joka palasi 8. marraskuuta Hampuriin William Melbourne and Company Linen höyrylaiva "SS Huntingdonilla".


title: Dingyuan

text: "Dingyuan" oli taistelulaiva. Sitä pidettiin yhtenä aikansa kehittyneimmistä laivoista. Sen arvioitiin olevan vähintään yhtä hyvä ellei parempikin kuin mikä tahansa Britannian tai Saksan sota-aluksista vastaavana ajankohtana. Alusta suojasi 30 senttimetrin paksuinen panssarointi ja asiantuntijat arvioivat sen pystyneen selviämään mistä tahansa tuon ajan tuliaseesta. Sen toimintamatka oli kymmenen solmun nopeudella noin 4500 meripeninkulmaa.


title: Dingyuan

text: Aluksen pääaseistuksean oli neljä 305 millimetrin Kruppin valmistamaa kanuunaa, jotka oli sijoitettu kahdelle kasemattiin, yksi laivan kummallekin puolelle. Kanuunoiden kantama oli 7,8 kilometriä ja ammusten lähtönopeus oli 5000 metriä sekunnissa. Apuaseina oli kaksi 150 millimetrin Kruppin kanuunaa, jotka oli sijoitettu laivan keulaan ja perään. Näiden kantama oli 11 000 metriä. Aseistukseen kuului vielä kahdeksan 37 millimetrin tykkiä sekä kolme vesirajan yläpuolista torpedoa.


title: Dingyuan

text: Alukseen kuului kaksi torpedovenettä, joiden avulla pystyttiin laajentamaan aluksen toimintasädettä. Alukseen asennettiin myös suolanpoistovälineistö, jonka avulla pystyttiin tuottamaan juomavettä vuorokaudessa 300 henkilön tarpeisiin.


title: Dingyuan

text: Qing dynastia solmi vuonna 1881 Britannian ja Saksan hallitusten kanssa käytyjen neuvottelujen päätteksi sopimuksen sotalaivan rakentamisesta saksalaisella Stettiner Maschinenbau AG Vulcan telakalla. Aluksen hinnaksi sovittiin 1,7 miljoonaa taelia (6,2 miljoonaa Saksalaista kultarahaa). Alus laskettiin vesille 28. joulukuuta 1881 ja sen merikelpoisuustestit aloitettiin 2. toukokuuta 1883.


title: Dingyuan

text: Ranskalaiset, jotka olivat sodassa Kiinan kanssa pysäyttivät aluksen, kun sitä vuonna 1884 oltiin kuljettamassa Saksasta Kiinaan. Lopulta vuonna 1886 alus lopulta saapui perille.


title: Dingyuan

text: 1890-luvun puolivälissä ehtyvä Qing dynastia menetti Japanin laivaston vahvistumisen myötä kiinnostuksensa pysytellä merisodankäynnin kehityksen kärjessä. Dingyuan toimi amiraali Ding Ruchangin lippulaivana Jalujoen taistelussa 17. syyskuuta 1894. 5. helmikuuta 1895 alus sai osuman japanilaisesta torpedosta, joka vaurioitti sitä pahoin. Lopulta kapteeni Liu Buchan määräsi laivan upotettavaksi.


title: Dingyuan

text: Japanilainen siviili entinen Kagawan prefektuurin kuvernööri nostatti aluksen 1897. Alukselle valmistettiin muistotila Fukuokaan Kyushulle käyttäen osia aluksesta. Rakennus on edelleen olemassa Dazai Fu Tenmagun temppelin ylläpitämänä.


title: Dingyuan

text: Kunnioittaakseen aluksen historiaa Weihain satamaviranomaiset päättivät rakentaa aluksesta kopion. Projektin budjetiksi muodostui 50 miljoonaa yania (6 miljoonaa USAn dollaria) ja aluksen uudelleenrakentaminen aloitettiin 20. joulukuuta 2003. Nykyään kopio toimii museona.


title: Anna Karina

text: Anna Karina (oik. Hanne Karin Blarke Bayer, s. 22. syyskuuta 1940 Kööpenhamina, Tanska) on tanskalaissyntyinen näyttelijä, joka työskentelee Ranskassa.


title: Anna Karina

text: Karina aloitti uransa Tanskassa muun muassa kabaree-esityksissä, mainoksissa ja lyhytfilmeissä. Hän muutti Pariisiin vuonna 1958. Karina työskenteli mallina, kunnes ohjaaja Jean-Luc Godard löysi hänet. Heidän ensimmäinen yhteinen elokuvansa oli "Pikku sotilas" (1960). Godard oli tarjonnut hänelle osaa elokuvassa "Viimeiseen hengenvetoon", mutta hän torjui sen riisuutumiskohtauksen vuoksi. Karina on esiintynyt seitsemässä Godardin elokuvassa, kuten "Nainen on aina nainen" ja "Laittomat". Karinan ura ei ole kuitenkaan rajoittunut Godardin elokuviin, vaan hän on näytellyt myös muiden ohjaajien elokuvissa. Hän ohjasi oman ensimmäisen ohjaustyönsä "Vivre Ensemble" vuonna 1973 ja on käsikirjoittanut elokuvan "Last Song". Anna Karina on ollut suosittu myös laulajana. Hän on edelleen aktiivinen näyttelijä, ja hänen tuorein elokuvansa näyttelijänä on "Moi César, 10 ans 1/2, 1m39" (2003).


title: Anna Karina

text: Anna Karina paljastaa syyn ranskalaisen elokuvan uuden aallon lumoon: "Se edusti vapautta ajatuksissa, puheissa, kaikessa tekemisessä. Tietty huolettomuus. Elokuvat olivat älyllisiä, mutta eivät opettavaisia."


title: Anna Karina

text: Karina on julkaissut kolme romaania ja tehnyt useita levyjä. Nimen Anna Karina hänelle keksi Coco Chanel, kun hän toimi valokuvamallina ja mainoksissa ennen näyttelijäuraansa." Anna Karina ja Jean-Luc Godard olivat avioliitossa vuosina 1961–1968.


title: Käärmeenkantaja (albumi)

text: Käärmeenkantaja on suomalaisen Miljoonasateen yhdeksäs studioalbumi. Se julkaistiin 26. syyskuuta 1994.


title: Käärmeenkantaja (albumi)

text: Kaikki kappaleet sanoittanut Heikki Salo ja sovittanut Miljoonasade.


title: Monacon Grand Prix 1955

text: Monacon Grand Prix 1955 oli Formula 1 -sarjan osakilpailu, joka ajettiin 22. toukokuuta 1955 Monacossa. Kilpailun voitti ranskalaiskuljettaja Maurice Trintignant, jolle voitto oli kauden ensimmäinen. Jean Behra ja Cesare Perdisa jakoivat kolmannen sijan ja molemmat saivat 2 MM-pistettä.


title: Indianapolis 500 1955

text: Indianapolis 500 1955 oli Formula 1 -sarjan osakilpailu, joka ajettiin 30. toukokuuta 1955 Indianapolis Motor Speedway -radalla. Kilpailun voitti Bob Sweikert.


title: Belgian Grand Prix 1955

text: Belgian Grand Prix 1955 oli Formula 1 -sarjan osakilpailu, joka ajettiin 5. kesäkuuta 1955 Spa-Francorchamps'n radalla. Kilpailun voitti Juan Manuel Fangio, jolle voitto oli kauden toinen.


title: Hollannin Grand Prix 1955

text: Hollannin Grand Prix 1955 oli Formula 1 -sarjan osakilpailu, joka ajettiin 19. kesäkuuta 1955 Zandvoortin radalla. Kilpailun voitti Juan Manuel Fangio, jolle voitto oli kauden toinen.


title: Britannian Grand Prix 1955

text: Britannian Grand Prix 1955 oli Formula 1 -sarjan osakilpailu, joka ajettiin 16. heinäkuuta 1955 Aintreen radalla. Kilpailun voitti Stirling Moss, jolle voitto oli kauden ensimmäinen.


title: Italian Grand Prix 1955

text: Italian Grand Prix 1955 11. syyskuuta 1955 Monzan radalla. Kilpailu oli kauden viimeinen, ja sen voitti Juan Manuel Fangio, jolle voitto oli kauden neljäs.


title: August (yhtye)

text: August on vuonna 1997 perustettu kälviäläinen yhtye. Kuulasta, kitaravetoista poppia soittava yhtye sai kiitosta jo alkuvuosinaan persoonallisesta soundista. Matkan varrella yhtyeen yhä tärkeämmäksi motiiviksi on kirkastunut hengellinen työnäky. Laulujen sanat pohjautuvatkin usein kristilliseen toivoon.


title: August (yhtye)

text: Yhtyeen alkuperäisjäseninä vaikuttivat Juha Niemi, Sami Klapuri, Esa Klapuri ja Sebastian Björklund, joista viimeksi mainittu joutui jättämään yhtyeen jo alkuvuodesta 1998. Hänen tilalleen tuli Tuomo Vuolle. Lisäksi vuonna 2001 yhtyeeseen liittyi Juhana Niemelä.


title: August (yhtye)

text: Vaikka yhtye on sen jäsenille harrastus, on August keikkaillut säännöllisesti alusta alkaen.


title: Chris Sandy

text: Chris Sandy (28. elokuuta 1978 Yhdysvallat – 23. marraskuuta 2006 Elimäki, Suomi) oli yhdysvaltalainen koripalloilija, joka pelasi muun muassa Kouvolan Kouvoissa.


title: Chris Sandy

text: Yhdysvaltoissa Chris Sandy pelasi muun muassa Harlem Globetrottersissa. Syksyllä 2006 hän pelasi ensimmäisen kautensa Euroopassa, Kouvolan Kouvoissa. Sandy menehtyi auto-onnettomuudessa Elimäellä 23. marraskuuta 2006. Hän oli ohittamassa edellä ajanutta ajoneuvoa, kun hän törmäsi vastaantulevaan autoon.


title: Poikapainia ja digitaalidaameja

text: Poikapainia ja digitaalidaameja on suomalaisen Miljoonasade-yhtyeen kymmenes studioalbumi, joka julkaistiin maaliskuussa 1996. Se äänitettiin syksyllä 1995 Hankasalmen Blue Velvet -studiolla, sekä miksattiin Finnvoxilla tammikuussa 1996.


title: Poikapainia ja digitaalidaameja

text: Albumi ylsi Suomen virallisen listan sijalle 9.


title: Poikapainia ja digitaalidaameja

text: Kaikki kappaleet sanoittanut Heikki Salo ja sovittanut Miljoonasade.Rocktopus-ohjelmaa ovat tukeneet Suomen Posti Oy, Valmet Automation ja Warner Music Finland / Fazer Records


title: Propel

text: Propel on PHP-ohjelmointikielelle toteutettu olio-relaatiokuvaus, ORM- ("Object-Relational Mapping") järjestelmä.


title: Propel

text: Propel:in avulla sovelluksen tietokantaoperaatioita voidaan automatisoida ja tehdä tietojen käsittely (myös tietokannan tasolla) puhtaasti olio-ohjelmoinnin keinoin. Propel mahdollistaa olioiden tietojen ns. CRUD-operaatiot ("Create, Retrieve, Update, Delete") ilman sovelluskehittäjän tarvetta rakentaa itse olioiden tietojen tallentamismekanismeja, jotka vaativat yleensä suuren joukon SQL-kielisiä lausekkeita. Propel tarjoaa automaattiset olioiden käsittelytoiminnot käyttäen XML-muotoisia "mapping"-tiedostoja. Mapping-tiedostojen avulla olioiden jäsenmuuttujat voidaan sitoa niitä vastaaviin tietokantataulujen kenttiin. Perusidealtaan Propel muistuttaa täten Java-kielelle toteutettua Hibernate-ORM-sovelluskehystä.


title: Propel

text: Propel käyttää toiminnassaan hyväkseen Phing- työkalua sekä versiossa 1.2 Creole-tietokanta-abstraktiopakettia ja uudemmasta versiosta 1.3 alkaen PHP:n PDO-tietokanta-abstraktiomallia.


title: Vuoristolääkäri

text: Vuoristolääkäri ("Der Bergdoktor") on saksalais-itävaltalainen televisiosarja. Sarjaa tehtiin vuosina 1992–1999 tasan sadan jakson verran. Suomessa sarjan on esittänyt Yleisradio kahteen otteeseen. Sarjan tapahtumat sijoittuvat kuvitteelliseen Sonnensteinin kylään Tirolissa. Pääasiallisena kuvauspaikkana toimi noin 40 kilometriä Innsbruckista länteen sijaitseva Wildermieming. Televisioyhtiö ZDF on tuottanut vuodesta 2008 lähtien "Vuoristolääkärin" uusintaversiota jo seitsemän tuotantokauden verran. Sen tapahtumat sijoittuvat pieneen Ellmaun kylään Tirolissa. "Vuoristolääkärin" talo on avoinna matkailijoille.


title: Musta pää

text: Musta pää oli nimimerkki, jolla Juha-Pekka Raeste ja Pekka Nurminen kirjoittivat pakinoita 1980-luvun lopulla Ylioppilaslehteen ja 1990-luvun alussa Helsingin Sanomien Kuukausiliitteeseen.


title: Musta pää

text: Raeste työskentelee nykyään Helsingin Sanomien talouden ja politiikan toimittajana. Nurminen on Euroopan parlamentin institutionaalisen yhteistyön yksikön päällikkö.


title: Ermanno Wolf-Ferrari

text: Ermanno Wolf-Ferrari (synt. Ermanno Wolf, 12. tammikuuta 1876, Venetsia – 21. tammikuuta 1948, Venetsia) oli italialainen säveltäjä, jonka tunnetuimpia teoksia ovat koomiset oopperat "I quattro rusteghi" () (1906) ja "Il segreto di Susanna" () (1909). Monet hänen suosituimmista teoksistaan pohjautuivat Goldonin ja Molièren näytelmiin. Ermanno Wolf syntyi Venetsiassa saksalaissyntyisen isän ja italialaisen äidin perheeseen. Hän liitti äitinsä tyttönimen – Ferrari – omaan sukunimeensä vuonna 1895. Wolf-Ferrarin taidemaalari-isä lähetti poikansa Roomaan opiskelemaan kuvataiteita. Sieltä Ermanno matkusti Müncheniin, jossa hän päätti keskittyä musiikkiin Josef Rheinbergerin oppilaana. Hän kirjoitti ensimmäiset teoksensa Münchenissä 1890-luvulla.


title: Ermanno Wolf-Ferrari

text: Wolf-Ferrarin oopperat ovat italiankielisiä lukuun ottamatta saksankielistä oopperaa "Das Himmelskleid". Hänen teoksissaan on kuultavissa italialaisten mestarien lisäksi saksalaisen romantiikan ja Wagnerin vaikutusta.


title: Kihomato

text: Kihomato ("Enterobius vermicularis") on ihmisen suolistossa elävä sukkulamatoihin kuuluva loinen. Koiras on noin 0,5 senttimetriä ja naaras noin senttimetrin pituinen. Kihomato käyttää ravintonaan suoliston ravinteita, erityisesti glukoosia. Tieteellisen nimen "enterobius" on latinaa ja tarkoittaa ’suolistossa elävää’, "vermiculus" ’pikkumatoa’.


title: Kihomato

text: Muiden sukkulamatojen tapaan kihomadolla on lieriömäinen vartalo ja sitä peittävä kutikula, jonka kolme ulonta kerrosta ovat rakentuneet kollageenistä ja muista aineista. Kutikulan ansiosta madot pystyvät tunkeutumaan eläinten ruoansulatuskanaviin. Koiraspuoliset kihomadot ovat 2–5 millimetriä pitkiä ja 0,1–0,2 millimetriä leveitä ja naaraat 8–13 millimetriä pitkiä ja 0,3–0,5 millimetriä leveitä. Koiraiden häntä on mutkalla, kun naarailla se on suorakärkinen.


title: Kihomato

text: Munat ovat suippomaisia ja litistyneitä toiselta kyljeltään. Niiden pituus on 50–60 mikrometriä ja leveys 20–30 mikrometriä. Munissa on viisi kalvoa. Sisimpänä on lipidikalvo. Uloimman kalvon tehtävänä on tehdä munista tahmaiset ja siten isännälleen kutisevat, mikä on tärkeätä kihomadon elinkierrolle. Toukat eroavat aikuisesta yksilöistä vain koon puolesta.


title: Kihomato

text: Kihomatoja tavataan ympäri maailmaa, ja niitä löytyy käytännössä kaikkialta, missä asuu ihmisiä. Ne kehittyvät ja lisääntyvät ihmisen suolistossa ja munivat munat elimistön ulkopuolelle uutta isäntää etsimään.


title: Kihomato

text: Kihomatotartuntaa kutsutaan kihomatotaudiksi eli enterobiaasiksi. Tartunta saadaan munien nielemisestä, ja jo yksikin muna voi aiheuttaa infektion. Munia ei pysty näkemään paljain silmin, ja ne säilyvät tarttuvina useita päiviä. Kihomatoja esiintyy ainoastaan ihmisillä, eikä niitä vastoin yleisiä harhaluuloja saa esimerkiksi mullasta tai vesijohtovedestä. Kihomadot ovat yleisempiä lapsilla kuin aikuisilla.


title: Kihomato

text: Suurin osa kihomatotartunnan saajista ei saa mitään oireita, ja oireisiin vaaditaan runsaasti matoja. Yleisin oire on kutina peräaukon ympärillä, välilihassa ja naisilla joskus sukuelinten ulko-osissa. Oireet aiheuttavat näillä seuduilla liikkuvat toukat. Kutinan huomaa parhaiten öisin, ja se voi häiritä unta ja aiheuttaa lapsilla uudestaan yökastelua. Kihomato ei aiheuta muita sairauksia, eikä se ole vaarallinen. Kihomato elää noin kuukauden, mutta sairastava voi tartuttaa itsensä uudestaan, jos hän raapii peräaukon ympäristöä, jolloin munia voi joutua käsien kautta edelleen suuhun.


title: Kihomato

text: Kihomatotartunta varmistetaan usein peräaukon ympäriltä otetusta tikkunäytteestä. Tavallisesta purkkiin otetusta ulostenäytteestä kihomatotartunta löydetään vain noin joka kymmenenneltä sitä sairastavalta. Mikroskoopilla nähtynä madon ja sen munien ulkonäkö pystytyään varmistamaan.


title: Kihomato

text: Kihomatotartuntaa hoidetaan lääkekuurilla. Siihen tehoavat Suomessa itsehoitovalmiseena saatava pyrviini ja reseptillä saatava mebendatsoli. Kerta-annos on jo tehokas, mutta hoito uusitaan kahden viikon päästä, jotta omasta madosta aiheutuva infektiokierre pystytään katkaisemaan. Yleensä potilaan koko perhe neuvotaan ottamaan lääkekuuri oireettomien kantajien puhdistamiseksi. Jos päivähoitopaikoissa, koululuokissa tai vuodeosastoilla on useita kihomadoista kärsiviä, kaikki samaan ryhmään kuuluvat saatetaan hoitaa. Alusvaatteet ja liinavaatteet on hyvä pestä lääkehoitopäivänä, vaikka sen hyödystä ei olekaan täyttä varmuutta.


title: Priscilla, aavikon kuningatar

text: Priscilla – aavikon kuningatar ("The Adventures of Priscilla, Queen of the Desert") on australialaisen Stephan Elliotin käsikirjoittama ja ohjaama road movie kolmen drag-artistin matkasta Australian erämaan halki. Sydneystä käynnistyvän matkan päämääränä on syrjäinen Alice Springs, jossa ryhmän on tarkoitus esiintyä. Kulkuvälineenä heillä on Priscillaksi nimetty bussi, josta tulee matkan ajaksi Bernadetten (Terence Stamp), Tickin (Hugo Weaving) ja Adamin (Guy Pearce) koti.


title: Priscilla, aavikon kuningatar

text: Elokuva palkittiin parhaasta pukusuunnittelusta Oscar-palkinnolla vuonna 1994.


title: Vuoristosairaala

text: Vuoristosairaala ("Die Schwarzwaldklinik") on saksalainen draamasarja. Televisiokanava ZDF tuotti sarjaa vuosina 1985–1989 yhteensä 73 jaksoa.


title: Vuoristosairaala

text: Sarjan keskiössä ovat Schwarzwaldissa sijaitseva sairaala, sen henkilökunta ja vaihtuvat potilaat. Varsinainen päähenkilö on Klausjürgen Wussowin esittämä professori Klaus Brinkmann, joka sarjan alussa muuttaa takaisin lapsuusmaisemiinsa johtamaan sairaalaa sen ylilääkärinä. Professori Brinkmannin ja hänen perheensä yksityiselämä ja arki saavat sarjassa eniten huomiota.


title: Vuoristosairaala

text: "Vuoristosairaala" on "Derrickin" ohella yksi kansainvälisesti menestyneimpiä saksalaissarjoja. Suomessa Yleisradio esitti sarjan heti tuoreeltaan 1980-luvun lopussa, ja toinen uusintakierros alkoi tammikuussa 2009. Vuonna 2005 valmistui sarjan jatkoksi kaksi televisioelokuvaa, jossa sarjan päänäyttelijät vielä kerran kohtasivat.


title: Jääportit

text: Jääportit on Kellon kaupunginosassa Oulussa vuonna 1997 perustettu suomalainen elektroninen ambient-yhtye. Sen jäseniin kuuluu Tuomas M. Mäkelä, joka luo Jääporttien musiikkia lähinnä syntetisaattorilla, kitaralla ja koneilla. Jääportit on julkaissut viisi kokopitkää albumia, joista viimeisin albumi, "Jääportit", julkaistiin helmikuussa vuonna 2018.


title: Pekka Kejonen

text: Pekka Antti Aunus Kejonen (s. 18. heinäkuuta 1941 Kuopio) on runoilija, kirjailija ja entinen jazz-muusikko. Häntä pidetään suomalaisen beat-kirjallisuuden isänä. Kejosen taiteilijanura alkoi Kuopiossa 1960-luvulla, millä vuosikymmenellä hän on saavuttanut myös suurimman suosionsa. Hän kertoo lopettaneensa esikoisteoksensa "Jamien" (1963) ilmestyttyä jatsimuusikon hommat ja keskittyneensä kirjoittamiseen.


title: Pekka Kejonen

text: Kejosta voidaan pitää itseoppineena, sillä hän on käynyt vain kolme luokkaa oppikoulua. Kirjailijan polulla hänellä oli pätevät opettajat; Jorma Korpela, Olavi Siippainen ja Tuomas Anhava. Kejonen on kuitenkin todennut, että kirjoittamaan oppii vain kirjoittamalla.


title: Pekka Kejonen

text: Kejonen harrastaa jazzia, perhokalastusta ja elokuvia (Bunuel, Peckinpah), mitkä näkyvät myös tuotannossa. Hänen lyriikkansa on useimmiten lyhyttä, aforismimaista ja kiteyttävää. Muista runoilijoista Kejonen nostaa esille muun muassa Anna Ahmatovan ja Sylvia Plathin, joiden tuotantoja hän pitää loistavina. Kejonen kertoo ymmärtävänsä jälkimmäisen ahdistuksen ja itsemurhan. Hänestä Plath ei kyennyt avautumaan edes runoudessaan.


title: Pekka Kejonen

text: Kejosen perheeseen kuuluu vaimo Kirsti o.s. Edelmann ja hänellä on ensimmäisestä avioliitostaan 1960-luvulla syntynyt poika, Petri Kejonen. Pekka Kejonen asuu tamperelaislähtöisen vaimonsa kanssa tämän kesämaisemissa Vilppulassa. Sinne he muuttivat vuonna 2000 Utsjoelta, jossa he asuivat 1980- ja 1990-luvulla.


title: Pekka Kejonen

text: Kejonen on kirjoittanut lisäksi kirjallisuusarvosteluja "Kansan sanaan", "Kansan uutisiin" ja "Parnassoon" sekä musiikkiarvioita "Jazzrytmit"-lehteen ja kolumneja "Urheilukalastaja"-lehteen. Aktiivisin lehtikirjoittamisen aika oli kuitenkin 1960-luvulla ja viime aikoina Kejonen on kirjoittanut vain kahteen viimeksi mainittuun lehteen.


title: Secret (albumi)

text: Secret on Ayumi Hamasakin kymmenes studioalbumi, julkaistiin 29. marraskuuta 2006.


title: Secret (albumi)

text: Albumista on julkaistu kaksi eri versiota: pelkän CD:n sekä CD:n ja DVD:n sisältävät versiot. Molempien versioiden CD:n kappaleet ovat samat, mutta jälkimmäisessä versiossa on mukana myös DVD, joka sisältää musiikkivideoita sekä "näin tehtiin" -videoita albumin kappaleista. Myös versioiden kansikuvat eroavat toisistaan.


title: Secret (albumi)

text: Albumilta on julkaistu singlet "Startin' / Born To Be..." ja "BLUE BIRD".


title: Instanssi-luolasto

text:
Instanssi-luolasto tai useimmiten pelkästään instanssi () on erityinen massiivisissa monen pelaajan verkkoroolipeleissä käytettävä pelialue.
Instanssi on pelimaailmasta ("open world") erillinen pelialue, jonne pelaaja menee yksin tai oman ryhmänsä kanssa. Jokaiselle pelaajaryhmälle luodaan oma instanssi-luolastonsa, johon pääsevät vain oman ryhmän pelaajat. Yhdessä tietyssä instanssissa on samat paikat ja useimmiten samat vastustajat. Luolaston pomojen ja loppuvastustajan voittaminen antaa tavarapalkintoja ("drops").


title: Instanssi-luolasto

text: Instanssit vaativat yleensä myös tiimityötä. Ryhmässä on oltava mukana yleensä ainakin parantaja ja "tankki", joka ottaa vastaan vihollisen iskut ja pitää viholliset paikallaan ja antaa muille mahdollisuuden tehdä vahinkoa.


title: Instanssi-luolasto

text: Instansseja käytetään muun muassa "RuneScape"- ja "World of Warcraft" -videopeleissä. "World of Warcraftin" instanssiluolastoissa ryhmä suorittaa eräänlaisen pienen tarinan mennessään luolastoa läpi. Raid-instanssit ovat vähintään kymmenen hengen luolastoja, joissa vastukset ovat haastavampia, mutta niiden jättämät varusteetkin ovat huomattavasti parempia. Instansseissa voi olla korkeintaan 40 pelaajaa.


title: Secret

text: Secret voi tarkoittaa ainakin seuraavia asioita:


title: Kotitalousvähennys

text: Kotitalousvähennys on Suomessa valtion- tai kunnallisverosta tehtävä verovähennys, jonka yksityishenkilö voi saada kotona teetetyistä kotitalous-, hoiva- tai hoitotyöstä sekä asunnon ja vapaa-ajan asunnon kunnossapito- ja perusparannustyöstä. Kotitalousvähennys ei ole ansiotuloja pienentävä verovähennys, vaan vähennys joka täysmääräisenä pienentää maksettavien verojen määrää.


title: Kotitalousvähennys

text: Kotitalousvähennys otettiin käyttöön vuonna 1997 tukikokeiluna Etelä-Suomen, Oulun ja Lapin lääneissä. Verosta tehtävän vähennyksen rinnalla muualla Suomessa kokeiltiin suoran yritystuen mallia. Kokeilun jälkeen päädyttiin verovähennysmallin käyttöönottoon. Verovähennys laajennettiin vuoden 2001 alusta koko maahan, ja suorasta tuesta luovuttiin.


title: Kotitalousvähennys

text: Kotitalousvähennys on 2 400 euroa henkilöä kohden vuonna 2018. Vähennys on henkilökohtainen, eli puolisot voivat saada vähennystä yhteensä 4 800 euroa vuodessa. Kotitalousvähennyksenä voi vähentää 50 prosenttia ennakkoperintärekisteriin kuuluvalle yrittäjälle tai yritykselle maksetusta työkorvauksesta. Vuotuinen omavastuuosuus on 100 euroa.


title: Kotitalousvähennys

text: Kotitalousvähennyksen saa henkilö, joka maksaa asunnossaan tehdystä tavanomaisesta kotitalous-, hoiva- ja hoitotyöstä tai asuntonsa kunnossapidosta taikka perusparannuksesta palkkaa tai työkorvausta. Vähennykseen oikeuttavaa työtä ovat muun muassa verovelvollisen käytössä olevaan asuntoon sekä vapaa-ajan asuntoon tehtävät kunnossapito- ja perusparannustyöt. Vähennystä ei voi hyödyntää uudisrakentamisessa. Myös kodintekniikan, kuten digiboksin, tv-antennin, tietokoneen tai sen oheislaitteen tai ohjelmiston asentamistyön voi vähentää.


title: Kotitalousvähennys

text: Vuodesta 2005 alkaen vähennyksen saa myös työstä, joka on tehty omien, puolison tai edesmenneen puolison vanhempien, ottovanhempien, kasvattivanhempien tai näiden suoraan ylenevässä polvessa olevien sukulaisten käyttämässä asunnossa. Vähennysoikeus koskee myös edellä mainittujen sukulaisten puolisoiden käyttämässä asunnossa tehtyä työtä. Vähennystä ei myönnetä yhteisölle tai yritykselle. Vähennystä ei siten myönnetä esimerkiksi asunto-osakeyhtiölle. Sen sijaan osakas tai hänen vuokralaisensa saa vähennyksen käyttämässään asunnossa tehdyistä korjaustöistä, jotka asunto-osakeyhtiölain tai yhtiöjärjestyksen mukaan ovat osakkaan vastuulla.


title: Kotitalousvähennys

text: Vähentää saa 50 prosenttia arvonlisäverollisesta työkorvauksesta, jos työ on ostettu ennakkoperintärekisteriin merkityltä veronalaista toimintaa harjoittavalta yrittäjältä tai yritykseltä. Yleishyödylliselle yhteisölle esimerkiksi urheilu- ja nuorisoseuralle tavanomaisesta kotitaloustyöstä tai hoiva- ja hoitotyöstä maksetusta työkorvauksesta saa myös vähentää 50 prosenttia. Jos kotitalous on palkannut henkilön työsuhteeseen, vähentää saa 20 prosenttia palkasta ja palkkaan liittyvät työnantajan sivukulut. Palkansaajan osuus työeläke- ja työttömyysvakuutusmaksusta ei oikeuta vähennykseen. Laskuun sisältyvistä tavaroista ja matkakuluista ei myöskään saa vähennystä. Vähennystä ei saa myöskään työhön käytetyn koneen osuudesta.


title: Kotitalousvähennys

text: Vähennyksessä on sadan euron omavastuu, eli vähennettävää alkaa jäädä vasta, kun vähennyskelpoista työlaskua on kertynyt yli 200 euroa verovuoden aikana (50 prosenttia 200 eurosta on 100 euroa). Vähennykseen oikeuttava työ pitää tehdä omassa tai vanhempien asunnossa tai vapaa-ajan asunnossa. Esimerkiksi tietokoneen asennus kotiin on vähennyskelpoista työtä, mutta tietokoneen asennus käyttövalmiiksi liikkeessä ei ole vähennyskelpoista.


title: Kotitalousvähennys

text: Kotitalousvähennyksen määrä vuonna 2013 oli noin 335 miljoonaa euroa ja sitä käytti 390 000 henkilöä.


title: Kotitalousvähennys

text: Valtionvarainministeriö tutki vähennyksen käyttöä erityyppisissä kotitalouksissa vuonna 2004:


title: Kotitalousvähennys

text: Valtiovarainministeriön raportti 2007 totesi kotitalousvähennyksen työllisyys- ja talousvaikutuksen vaikeasti arvioitavaksi, vaikka arvioi nettovaikutuksen olevan positiivinen. Vanhasen hallituksen mukaan kotitalousvähennys lisää työllisyyttä ja torjuu ilmastonmuutosta lämmityspäästöjä vähentämällä, sillä suurin osa kotitalousvähennyksestä kohdistuu remontteihin.


title: Kotitalousvähennys

text: Suomalaisekonomisteista 75 % pitää kotitalousvähennystä tehokkaana tapana torjua harmaata taloutta, 8 % on eri mieltä. Professori Topi Miettisen mukaan se voi kasvattaa "veronkierrolle kielteistä sosiaalista pääomaa".


title: Kotitalousvähennys

text: Sosiaalipolitiikan professori Heikki Hiilamon mielestä kotitalousvähennys on eriarvoistava, koska vain rikkailla on varaa hyödyntää sitä ja koska se perustuu verovähennyksille. Hiilamo kutsuu sitä hyvätuloisten asumisen tukemiseksi.


title: Pojat (elokuva)

text: Pojat on Mikko Niskasen ohjaama ja Paavo Rintalan samannimiseen romaaniin perustuva suomalainen elokuva, joka sai ensi-iltansa vuonna 1962.


title: Pojat (elokuva)

text: Elokuva sijoittuu jatkosodan ja Lapin sodan aikaiseen Oulun kaupunkiin. Toisessa pääosassa Jaken roolissa esiintyy nuori Vesa-Matti Loiri, joka sai roolistaan nuoren näyttelijän Jussi-kunniakirjan. Kauko Helovirta esittää saksalaista Fritz-setää, Liisa Nevalainen Jaken äitiä. Pienissä rooleissa näyttelevät muun muassa Olavi Ahonen pastorina ja Tapio Hämäläinen opettajana.


title: Pojat (elokuva)

text: Aikalaiskritiikissä elokuvaan suhtauduttiin pääasiassa myönteisesti. Niskasen henkilöohjaus sai kiitosta, ja erityisesti nostettiin esiin Vesa-Matti Loirin roolisuoritus. Silloin, kuten myöhemmässäkin kritiikissä elokuvan arvioidaan kuuluvan parhaisiin esikoisohjauksiin, ja se olisi näyttänyt suuntaa realistiselle kerronnalle, ellei SF olisi lopettanut toimintaansa. Loirin roolisuoritus saa edelleen kehut herkkänä esikoisosana, ja erityisesti huomiota kiinnitetään rooliin heittäytymiseen junan perässä juoksussa. Jatkosodan kotirintaman tuntoja kuvaavaa elokuvaa on luonnehdittu kaiken kaikkiaan sekä hauskaksi että raastavaksi.


title: William Yiampoy

text: William Oloonkishu Yiampoy (s. 17. toukokuuta 1974 Emarti, Kenia) on kenialainen 800 metrin juoksija.


title: William Yiampoy

text: Yiampoy alkoi työskennellä Kenian poliisissa vuonna 1991. Hän aloitti juoksuharjoittelun 1996. Seuraavana vuonna hän sai ylennyksen presidentin henkivartioon, mikä häiritsi hänen juoksemistaan. Hän pääsi juoksemaan kunnolla 1999. Seuraavana vuonna hän kaatui Kenian olympiakarsinnoissa, mutta pääsi kilpailemaan Sydneyn olympialaisiin Patrick Konchellahin loukkaannuttua. Olympiakisoissa Yiampoy karsiutui välierissä. Vuonna 2001 hän voitti Kenian MM-karsinnan ajalla 1.44,24, mutta Edmontonin MM-kisoissa hän jäi neljänneksi ajalla 1.44,96. Myöhemmin samana vuonna hän voitti Hyvän tahdon kisat ja sijoittui neljänneksi GP-finaalissa. Yiampoy loukkaantui keväällä 2002, mutta voitti vielä samana vuonna hopeaa Afrikan-mestaruuskilpailuista.


title: William Yiampoy

text: Yiampoy ei osallistunut suuriin kilpailuihin vuonna 2003 kesäkuussa tapahtuneen loukkaantumisen takia. Seuraavana vuonna hän juoksi viidenneksi Budapestin sisäratojen MM-kisoissa, mutta ei selvinnyt Kenian joukkueeseen Ateenan olympialaisiin. Hän voitti samana vuonna Afrikan mestaruuden Brazzavillessä. Vuonna 2005 Yiampoy voitti Helsingin MM-kisoissa pronssia ajalla 1.44,55. Kauden lopussa hän oli neljäs. Hän oli neljäs myös .


title: Svendborg

text: Svendborg on Tanskassa Etelä-Tanskan alueella sijaitsevan Svendborgin kunnan keskustaajama. Vuoden 2012 alussa taajamassa oli 26 897 asukasta.


title: Svendborg

text: Svendborg on myös entinen kaupunki, mutta vuonna 1970 Tanskassa luovuttiin kaupunkikäsitteestä. Svendborgin satamakaupunki sijaitsee keskellä Tanskaa Fynin saarella. Svendborg on Odensen jälkeen Fynin toiseksi suurin ja Tanskan 25. suurin taajama.


title: Svendborg

text: Svendborgin kaupunki saavutti 750 vuoden iän vuonna 2003. Vuonna 2000 kaupunkia laajempi Svendborgin kunta julistettiin Tanskassa vuoden kunnaksi. Kaupungin vanhin asuinrakennus, vuodelta 1560 peräisin oleva "Anne Hvides Gaard", toimii nykyisin museona. Kaupungissa on myös vuoteen 1220 asti juuret omaava "Nikolainkirkko".


title: Svendborg

text: Svendborg on vanha kauppakaupunki, jonka historia ulottuu aina 1200-luvulle (mainittu "Swineburgina") ja se oli myöhäiskeskiajalla Skandinavian pääkauppasatamia.


title: Ivan Denisovitšin päivä

text: Ivan Denisovitšin päivä () on Aleksandr Solženitsynin kirjoittama pienoisromaani. Teoksessa kuvataan erään vangin päivää neuvostoliittolaisella vankileirillä. "Ivan Denisovitšin päivä" oli ensimmäinen Solženitsynin julkaistu teos, ja se ilmestyi "Novyi mir" -kirjallisuuslehdessä (Новый мир) Neuvostoliiton ”suojasään” aikaan vuonna 1962. Teoksen arkaluontoisuuden vuoksi päätoimittaja Aleksandr Tvardovski kysyi luvan julkaisuun itse puoluejohtaja Hruštšovilta. "Ivan Denisovitšin päivä" ilmestyi suomeksi Markku Lahtelan käännöksenä vuonna 1963. Kirjan ilmestyminen sai välittömästi tunnustusta ja aiheutti poliittisen myrskyn niin Neuvostoliitossa kuin ulkomaillakin.


title: Ivan Denisovitšin päivä

text: Romaani perustuu muistelmiin, jotka syntyivät Solženitsynin ollessa rangaistusleirillä Kazakstanissa. Siellä kaikki kirjoitettu aineisto oli kielletty, joten kirjailija kehitti menetelmän, jonka avulla hän pystyi pitämään mielessään pitkiä kappaleita kertomuksesta. Nähtyään liettualaisilla katolisilla vangeilla rukousnauhoja, jotka oli tehty jauhetusta leivästä, hän pyysi heitä tekemään samanlaisia ketjuja itselleen, mutta sellaisia joissa oli enemmän helmiä. Hänen käsissään jokainen helmi vastasi katkelmaa, joita hän toisti itsekseen, kunnes pystyi sanomaan sen epäröimättä. Vasta sen jälkeen hän siirtyi seuraavaan helmeen. Solženitsyn kirjoitti myöhemmin, että vankileirikautensa lopussa hän pystyi muistamaan tällä tavalla 12 000 riviä.


title: Ivan Denisovitšin päivä

text: Vuonna 1970 valmistui Solženitsynin kirjaan perustuva norjalais-englantilainen elokuvaversio "Ivan Denisovitshin päivä", jonka ohjasi viipurilaissyntyinen Casper Wrede.


title: Ivan Denisovitšin päivä

text: Elokuvan ensi-iltaa suunniteltiin kaikkiin Pohjoismaiden pääkaupunkeihin muutamaa päivää ennen Nobelin kirjallisuuspalkinnon luovuttamista Solženitsynille. Kirjailija ei kuitenkaan tullut palkinnonjakotilaisuuteen, koska arveli Neuvostoliiton viranomaisten pakottavan hänet jäämään länsimaihin. Elokuva sai ensi-illan Ruotsissa 7. joulukuuta 1970.


title: Kettula

text: Kettula voi tarkoittaa seuraavia:


title: Jalkaväkirykmentin määrävahvuus

text: Jalkaväkirykmentin määrävahvuus jatkosodan alussa ei ollut enää tarkasti määritelty aseistuksen osalta. Määrävahvuuksista siirryttiin jossainmäärin ns. jakovahvuus-käytäntöön, jossa osa aseistuksesta vaihteli rykmentistä toiseen. Pääsääntönä voinee pitää, että ns. varusmiesrykmentit (jotka olivat osa välirauhanajan armeijaa ts. numeroilla 1-13 varustetut rykmentit) olivat paremmin varustettuja kuin reserviläisistä kootut rykmentit.Jatkosodan alussa jalkaväkidivisioonan yksiköiden numerointi noudatti talvisodan aikaista numerointia, mutta asemasodan aikana siirryttiin numeroinnissa ns. juoksevaan numerointiin.


title: Michael (Beyblade)

text: Michael "Mike" Parker ("Mangassa tunnetaan nimellä Mike Summers") on kuvitteellinen anime- ja mangahahmo Beyblade-sarjassa.


title: Michael (Beyblade)

text: Michael on All-Starz joukkueen kapteeni ja pitää siitä, että saa olla huomion keskipisteenä eikä itsekehu tunnu koskaan loppuvan. Hän on itsepäinen ja ylimielinen, mutta siitä huolimatta hän on sosiaalinen ja saa uusia ystäviä melko helposti. Amerikan turnauksen finaalissa hän joutui häviämään ensimmäisen kerran Maxille ja siihen peliin myös ratkesi U.S.A:n turnauksen mestaruus.


title: Michael (Beyblade)

text: Michael ensiesiintyy mangan 4 numerossa. Hän on Amerikan joukkueen kapteeni, joka pelaa myös baseballia Bostonin juniori-liigassa ja onkin oman sarjansa yksi parhaimmista syöttäjistä. Michael on aina yhtä hymyä ja rentoa meininkiä. Hänellä on myös tapana kehua itseään liikaa niin että Tysonkin menee hämilleen.


title: PDO

text: PDO ("PHP Data Objects") on PHP-ohjelmointikielen versiosta 5.1 asti käytössä oleva tietokantaohjelmointimalli, joka mahdollistaa erilaisten tietokantojen käyttämisen PHP-sovellusten tietojen tallentamisessa.


title: PDO

text: PDO poikkeaa PHP:n ”perinteisestä”, jokaiselle tietokannalle erikseen toteutettuja funktioita käyttäen tapahtuvasta tietokantaohjelmoinnista tarjoamalla abstraktitason tietokantametodit, joiden avulla tietokantojen käsittely tapahtuu riippumatta siitä, mitä tietokantaa sovelluksessa käytetään.


title: PDO

text: Käytännössä PDO on joukko luokkia, joiden ominaisuuksien ja metodien avulla tietokantojen käsittely tapahtuu.


title: PDO

text: Lisäksi, joustavuutensa takia PDO voi periaatteessa käyttää hyväkseen mitä tahansa tietokantaa; riittää, että tietokannalle löytyy käyttöjärjestelmään sopiva PDO-ajuri. Tällä hetkellä PDO tukee ainakin seuraavia tietokantoja (mahd. versiot suluissa):


title: Helsingin hovioikeus

text: Helsingin hovioikeus () on vuonna 1952 perustettu yleinen muutoksenhakutuomioistuin. Helsingin hovioikeuspiiriin kuului syksyllä 2014 kuusi käräjäoikeutta. Helsingin HO:een voidaan valittaa Helsingin, Espoon, Vantaan, Itä-Uudenmaan, Tuusulan ja Hyvinkään käräjäoikeuksien ratkaisuista.


title: Helsingin hovioikeus

text: Lisäksi hovioikeus käsittelee ensiasteena eräitä virkarikosasioita ja toimii ainoana muutoksenhakutuomioistuimena sotilasrikosasioissa ja asianajajien kurinpitoasioissa. Helsingin hovioikeus päättää myös elinkautiseen vankeusrangaistukseen tuomittujen vapauttamisesta ehdonalaiseen vapauteen.


title: Helsingin hovioikeus

text: Hovioikeus aloitti toimintansa Kaivopuistossa ns. Marmoripalatsissa, ja muutti sieltä vuonna 1984 hovioikeus muutti Radanrakentajantielle Itä-Pasilaan. Marmoripalatsi oli sen jälkeen Työtuomioistuimen käytössä. Maaliskuussa 2008 valtioneuvosto päätti vuokrata Altia Oyj:n pääkonttorin tilat Helsingin Salmisaaressa hovioikeuden käyttöön vuodesta 2010 alkaen. Rakennus on Helsingin käräjäoikeuden naapurissa.


title: Helsingin hovioikeus

text: Hovioikeuden toimintaa johtaa hovioikeuden presidentti. 1. lokakuuta 2009 lähtien presidenttinä on toiminut Mikko Könkkölä, joka siirtyi tehtävään Vaasan hovioikeuden presidentin virasta. Hän korvasi eläkkeelle siirtyneen Lauri Melanderin, joka oli aiemmin toiminut Vantaan käräjäoikeuden käräjätuomarina ja laamannina. Aiemmin presidenttinä on toiminut mm. Olli Huopaniemi, Kaarlo Ståhlberg ja Yrjö Hakulinen.


title: Helsingin hovioikeus

text: Helsingin hovioikeuden jäseninä ovat olleet mm. Jukka Kemppinen, Matti Kuusimäki, Lauri Lehtimaja, Liisa Mansikkamäki, Paavo Nikula ja Jukka Lindstedt.


title: Helsingin hovioikeus

text: Ennen kuin Helsingin hovioikeus perustettiin 1952, Helsingin raastuvanoikeuden ja ympäröivien tuomiokuntien kihlakunnanoikeuksien päätöksistä valitettiin Turun hovioikeuteen.


title: Alkoholimyrkytys

text: Alkoholimyrkytys on suuren alkoholimäärän nopean nauttimisen aiheuttama myrkytystila. Se aiheuttaa Suomessa vuosittain yli neljäsataa kuolemantapausta. Myös alkoholin nauttiminen yhdessä tiettyjen lääkkeiden kanssa voi johtaa myrkytyskuolemaan. Tällaisia sattuu Suomessa vuosittain joitakin satoja. Alkoholi- tai alkoholi- ja lääkemyrkytyksiä tapahtuukin Suomessa enemmän kuin muissa Pohjoismaissa.


title: Alkoholimyrkytys

text: Alkoholimyrkytyskuolema johtuu yleensä siitä, että alkoholi lamaannuttaa hengityslihasten toiminnan, pysäyttää sydämen tai aiheuttaa oksennukseen tukehtumisen, kun ihminen sammuu juomisen vaikutuksesta. Humalatilassa olevalla on myös suurempi tapaturmariski, mutta tapaturmia ei pidetä alkoholimyrkytyskuolemina. Noin 85 % alkoholimyrkytyksistä aiheutuu etanolista ja 15 prosenttia on korvikealkoholien aiheuttamia.


title: Alkoholimyrkytys

text: Yhä yleisempää on, että alkoholimyrkytyksen yhteydessä potilaalla on sekakäytön seurauksena lääkemyrkytys. Jos potilaalla epäillään alkoholimyrkytyksen lisäksi olevan lääkemyrkytys, hänelle tehdään vatsahuuhtelu.


title: Alkoholimyrkytys

text: Vaarallisen suuri annos alkoholia riippuu esimerkiksi juojan iästä ja painosta, mutta jo kolmen promillen humalatila kasvattaa huomattavasti useimpien ihmisten myrkytysriskiä. Yli viisi promillea alkoholia veressä aiheuttaa kuoleman lähes kaikille, ja kokemattomille juojille jo alle kolmen promillen humalatila saattaa olla tappava. Tämän vuoksi varsin alttiita alkoholimyrkytyksille ovat lapset ja nuoret. Alkoholin myyminen ja välittäminen alaikäiselle on laitonta, ja lakia noudattamalla voitaisiin ehkäistä vuosittain useita lasten ja nuorten alkoholimyrkytyksiä. Lasten tai nuorten alkoholinkäyttö johtaa kuitenkin harvoin kuolemaan. Vuosina 1969–2003 alkoholimyrkytyksiin kuoli vain kolme alle 16-vuotiasta. Alkoholin osuus lasten ja nuorten myrkytystapauksissa on Suomessa suurempi kuin muualla Euroopassa tai Yhdysvalloissa. Kuitenkin tyypillisin alkoholimyrkytyksen saaja Suomessa on keski-ikäinen mies.


title: Alkoholimyrkytys

text: Tyypillisiä merkkejä alkoholimyrkytyksestä ovat mm. oksentelu, kouristelu, hidastunut hengitys, hypotermia, kalpeus tai jopa kooma. Vaikka vakavan myrkytyksen saanut selviäisi hengissä, hänellä on pysyvän aivovaurion riski.


title: Jalkaväkirykmentti 7 (jatkosota)

text: Jalkaväkirykmentti 7 (Tyrjän rykmentti) oli jatkosodan aikainen jalkaväen joukko-osasto. Se perustettiin välirauhan aikaisesta 7. prikaatista ja täydennettiin Savonlinnan suojeluskuntapiirin reserviläisillä täyteen sodan ajan vahvuuteen. Rykmentti liitettiin 2. divisioonaan.Rykmentti varustettiin lähes määrävahvuuksien mukaisesti ja varusmiesrykmenttinä sen niin sanottu jakovahvuus olikin divisioonan reserviläisistä muodostettuja rykmenttejä parempi.JR 7 oli pääosiltaan jo valmiiksi tulevalla toiminta-alueellaan (Punkaharju-Kerimäki), joten suurempia siirtokuljetuksia ei tarvittu Savonlinnan Pääskylahdessa toiminutta esikuntaa lukuun ottamatta.


title: Jalkaväkirykmentti 7 (jatkosota)

text: Rykmentti oli suojajoukko, jonka tehtävänä oli turvata divisioonansa muiden osien saapuminen toiminta-alueelle.


title: Jalkaväkirykmentti 7 (jatkosota)

text: 18. kesäkuuta 1941 II armeijakunnan antaman käskyn mukaan koko armeijakunnan joukkojen tuli valmistautua valtakunnan alueen puolustamiseen ja samanaikaisesti valmistautua myös hyökkäykselliseen toimintaan.


title: Jalkaväkirykmentti 7 (jatkosota)

text: 25. kesäkuuta 1941 valtakunnan johto totesi Suomen olevan sodassa.


title: Jalkaväkirykmentti 7 (jatkosota)

text: Päämaja oli valinnut hyökkäyksellisen suunnitelman ja rykmentin I pataljoona siirtyi 28. - 29. kesäkuuta välisenä yönä lähemmäksi rajaa 2. divisioonan pääosien mukana. Rykmentin muut pataljoonat jäivät asemiinsa, joiden läpi divisioonan päävoimat siirtyivät lähemmäksi valtakunnan rajaa.


title: Jalkaväkirykmentti 7 (jatkosota)

text: 2. divisioonan päävoimien aloittaessa hyökkäyksen valtakunnan rajan yli 30. kesäkuuta 1941 klo 19 lähti rykmentin vahvennettu I pataljoona etenemään Tyrjänjärven itäpuolitse kohti Tyrjän kylää, jonka se saavuttikin yön kuluessa. Pataljoona ryhmittyi puolustukseen mainitun kylän peltoaukeiden pohjoispuolella oleville kukkuloille. Rykmentti sai 1. kesäkuuta 1941 käskyn rintamavastuun ottamisesta Tyrjänjärven ja Ison-Iijärven välisellä noin viiden kilometrin levyisellä kannaksella ja valmistautua etenemään kohti etelää tai kaakkoa. Hyökkäyksen aloittaminen edellytti kuitenkin erillistä käskyä, jota jouduttiinkin odottelemaan aina heinäkuun loppuun.


title: Jalkaväkirykmentti 7 (jatkosota)

text: Seuraavien parin päivän aikana rykmentin muut osat siirtyivät Tarnalan alueelta käskyn mukaiselle alueelle. Neuvostojoukot aloittivat 4. heinäkuuta 1941 Tyrjän kylän itäpuolella vastahyökkäyksen noin pataljoonan voimin parinkymmenen hyökkäysvaunun tukemana. Rykmentti torjui hyökkäyksen ja hyökkääjä vetäytyi seuraavan yön aikana rykmentin asemien edestä. 5. heinäkuuta 1941 venäläiset hyökkäsivät kahteen otteeseen tuloksetta Tyrjän kylän alueella. Näiden hyökkäysten jälkeen taistelutoiminta laantui lähinnä tykistö- ja partiotoiminnaksi. Tätä rauhallisempaa vaihetta taisteluissa kesti aina heinäkuun lopulle.


title: Jalkaväkirykmentti 7 (jatkosota)

text: Tämän taisteluvaiheen aikana JR 7 kärsi jatkosodan ajan suurimpia tappioitaan saavuttaen kuitenkin vaikeuksista huolimatta sille asetetut tavoitteet. JR 7 tunnetaan myös nimellä "Tyrjän Rykmentti", joka nimi sai pohjansa hyökkäyksen lähtöalueena olleesta kylästä.


title: Jalkaväkirykmentti 7 (jatkosota)

text: 31. heinäkuuta – 4. elokuuta 1941 välisenä aikana JR 7 aloitti hyökkäyksensä kohti Tyrjän kylää, jonka alueella käytiin erittäin ankaria taisteluita perusteellisesti linnoittautunutta vihollista vastaan. Taistelua käytiin ns. pesäke-pesäkkeeltä metsäpalojen, murrosten ja miinoitteiden hankaloittaessa etenemistä. Idän puolelta suoritetun saarrostuksen jälkeen puna-armeijan vastarinta murtui ja vihollinen murtautui osin pois saarroksista.


title: Jalkaväkirykmentti 7 (jatkosota)

text: 5. – 8. elokuuta 1941 välisenä aikana JR 7 eteni heikompaa vastarintaa kohdaten aina Lahdenpohjan kauppalaan vallaten sen ilman suurempia sotatoimia. Vihollisen Sortavalan alueella olleiden joukkojen maayhteydet etelään tulivat näin katkaistuiksi.


title: Jalkaväkirykmentti 7 (jatkosota)

text: 9. – 11. elokuuta 1941 JR 7 varmisti ja puhdisti valtaamaansa aluetta sekä joutui torjumaan saarroksiin joutuneiden puna-armeijan joukkojen suorittamia hyökkäyksiä pohjoisesta ja idästä. Vihollisjoukkojen tavoitteena oli palauttaa maayhteytensä omiin joukkoihin etelässä, mutta rykmentti torjui vihollisen yritykset. Lisäksi JR 7 saamansa käskyn mukaan valmistautui jatkamaan hyökkäystään kohti itää.


title: Jalkaväkirykmentti 7 (jatkosota)

text: 12. ja 13. elokuuta 1941 käytettiin JR 7:n alueella paikallisiin hyökkäyksellisiin sotatoimiin, joiden tavoitteena oli parantaa edellytyksiä hyökkäyksen jatkamiselle itää kohti.


title: Jalkaväkirykmentti 7 (jatkosota)

text: 14. elokuuta 1941 aloitettiin uusi laajempi hyökkäys, jossa JR 7:n pääosat mursivat voimakkaan tykistövalmistelun jälkeen vihollisen asemat Huuhanmäen alueella edeten vastustajan alueella olevien joukkojen taakse noin kolmen kilometrin päässä olevalle maantielle. Hyökkäys katkaisi vihollisen yhteydet omiinsa ja suuri osa alueen joukoista tuhottiinkin taisteluissa.


title: Jalkaväkirykmentti 7 (jatkosota)

text: 15. elokuuta 1941 rykmentti osallistui jälleen pääosillaan vihollisen puolustuksen murtamiseen edeten Lahdenpohja-Sortavala maantietä parisen kilometriä saavuttaen Miinalan kylän alueella olevat vihollisen asemat.


title: Jalkaväkirykmentti 7 (jatkosota)

text: 16. – 20. elokuuta 1941 aluksi rykmentti osallistui Miinalan alueen linnoittautuneiden vihollisjoukkojen asemien murtamiseen, jonka jälkeen eteneminen jatkui keskimäärin noin neljän kilometrin päivävauhtia kohti Laatokan rannikolla olevan Puutsaaren itäosia. Laatokan avoin ulappa saatiin näkyviin 20. elokuuta 1941 vihollisen tyhjäksi jättämä Puutsaari.


title: Ice-T

text: Ice-T (oik. Tracy Marrow, s. 16. helmikuuta 1958 Newark, New Jersey) on yhdysvaltalainen rap-artisti, rockmuusikko ja näyttelijä. Ice-T on levyttänyt gangsta rapia vuodesta 1987 alkaen. Häntä pidetään yhtenä genren suurimmista alkuajan vaikuttajista. Ice-T:n levytykset olivat etenkin alkuaikoina poliittisesti voimakkaasti kantaa ottavia. Näyttelijänä Ice-T tunnetaan parhaiten poliisisarjasta "".


title: Ice-T

text: Marrow syntyi 16. helmikuuta 1958 New Jerseyn Newarkiin. Hänen isänsä oli afroamerikkalainen Solomon Marrow ja äitinsä oli Alice Marrow, joka oli taustaltaan Louisianan kreoli. Lapsena hän muutti Newarkista New Jerseyn Summitiin. Marrow’n ollessa kolmannella luokalla hänen äitinsä kuoli sydänkohtaukseen, ja hänen isänsäkin kuoli sydänkohtaukseen neljä vuotta myöhemmin. Vanhempiensa kuoltua Marrow muutti tätinsä luo Los Angelesin South Centraliin Kaliforniaan.


title: Ice-T

text: Marrow opiskeli Crenshaw High Schoolissa, josta hän valmistui hyvin arvosanoin. Koulussa hän tutustui myös katujengikulttuuriin. 17-vuotiaana hän muutti omaan asuntoon tunnettuaan olonsa epätervetulleeksi tätinsä luona, ja vuoden kuluttua hän sai lapsen tyttöystävänsä kanssa. Marrow päätti liittyä armeijaan, ja palveli siellä seuraavat neljä vuotta. Siviiliin palattuaan vuonna 1981 hän ajautui rikollisille teille high schoolin aikaisten ystäviensä kautta. Vuoteen 1983 mennessä hän oli alkanut toimia parittajana. Samana vuonna hän alkoi tekemään rap-musiikkia ja esiintymään yökerhossa.


title: Ice-T

text: Marrowin ystävistä osa tuli murhatuksi ja osa joutui vankilaan, ja he kehottivat Marrowia jättämään katuelämän. Pian Marrow esiintyi elokuvassa "Breakin"', mikä oli hänen ensimmäinen laillinen työnsä. Vuonna 1985 hän joutui auto-onnettomuuteen, ja vietti lähes kolme kuukautta sairaalassa. Hän päätti jättää rikollisen elämän taakseen ja muutti Hollywoodiin uuden tyttöystävänsä kanssa. Marrow yritti rakentaa uraa rap-artistina ja vuonna 1986 hän levytti kappaleen "6 in the Mornin'". Kappale kertoo rikollisesta elämästä kaduilla, ja sitä pidetään eräänä ensimmäisistä gangsta rap -levytyksistä. Marrow solmi pian levytyssopimuksen Sire Recordsin kanssa ja julkaisi debyyttialbuminsa "Rhyme Pays" vuonna 1987.


title: Ice-T

text: Marrow eli suhteessa Darlene Ortizin kanssa. Tämä esiintyi myös Ice-T:n levyjen kansissa. Vuonna 1992 pari sai pojan. Nykyään hän on naimisissa malli Nicole "Coco" Austinin kanssa. He saivat tyttären marraskuussa 2015.


title: MC Ren

text: Lorenzo Jerald Patterson (s. 16. kesäkuuta 1969), paremmin tunnettu taiteilijanimellään MC Ren, on yhdysvaltalainen rap-muusikko. Hän oli mukana N.W.A. -yhtyeessä, jonka hajottua hän siirtyi soolouralle.


title: MC Ren

text: Lorenzo Patterson syntyi Comptonissa Kaliforniassa, jossa hän asui vanhempiensa, siskonsa ja kahden veljensä kanssa. Hän varttui East Pauline Street -kadulla samassa naapurustossa kuin Eazy-E.


title: MC Ren

text: Patterson liittyi Kelly Park Compton Crips-katujengiin, mutta pian jätti jengin koska ei tienannut sillä. Tämän jälkeen hän ryhtyi myymään huumeita nähtyään muiden tekevän rahaa sillä tavalla. Poliisit tekivät ratsian hänen ystävänsä Chipin taloon, minkä jälkeen Patterson päätti jättää huumeiden myymisen ja keskittyä musiikkiin.


title: MC Ren

text: Patterson alkoi tehdä rap-musiikkia Chipin kanssa ja lukiossa he perustivat yhtyeen Awesome Crew 2. He esiintyivät juhlissa ja yökerhoissa.


title: MC Ren

text: 1980-luvun loppupuolella Patterson liittyi Eazy-E:n Ruthless Records -levy-yhtiöön ja tuli osaksi N.W.A.-yhtyettä. Gangsta rap-musiikkia tehnyt yhtye julkaisi kaksi studioalbumia: "Straight Outta Compton" vuonna 1988 ja "efiL4zaggiN" vuonna 1991. Toisen albumin julkaisun jälkeen N.W.A. hajosi ja Patterson siirtyi soolouralle.


title: MC Ren

text: Vuonna 1992 Patterson julkaisi EP:n "Kizz My Black Azz", joka menestyi hyvin. Hän julkaisi Ruthless Recordsin kautta vielä kolme albumia: "Shock of the Hour" (1993), "The Villain in Black" (1996) ja "Ruthless for Life" (1998). Seuraavan vuosikymmenen aikana Patterson teki yhteistyötä muun muassa The D.O.C.:n ja Public Enemyn kanssa ja julkaisi neljännen albuminsa "Renincarnated" vuonna 2009 perustamansa levy-yhtiön Villain Entertainmentin kautta.


title: MC Ren

text: Patterson on ilmoittanut työskentelevänsä EP-levyn parissa, jonka nimeksi tulee "Rebel Music".


title: MC Ren

text: Vuonna 1993 ilmestyneen "Shock of the Hour" -albumin myötä tuli yleisön tietoisuuteen, että Patterson on kääntynyt Islamin uskoon. Tämä tulee selvästi ilmi levyn kansitaiteista sekä kansilehtisen teksteistä. Vuonna 1995 Patterson erosi Nation of Islamista, mutta on edelleen muslimi.


title: MC Ren

text: Vuonna 2015 julkaistiin "Straight Outta Compton" -elokuva, joka kertoo N.W.A. -yhtyeestä. Elokuvassa Aldis Hodge esitti Pattersonia.


title: Castrop-Rauxel

text: Castrop-Rauxel on Saksan Nordrhein-Westfalenin osavaltiossa sijaitseva kaupunki. Se sijaitsee Dortmundin luoteis- ja Bochumin koillislaidalla. Vuoden 2011 väestönlaskennassa siellä oli 74 629 asukasta.


title: Castrop-Rauxel

text: Ruhrin alueen ollessa 1800- ja suurimman osan 1900-luvusta suuri hiilikaivosten ja terässulattojen alue, Castrop-Rauxelissa sijaitsi jopa seitsemän hiilikaivosta. Viimeinen niistä suljettiin vuonna 1984.


title: Castrop-Rauxel

text: Castrop-Rauxel on mainittu historiankirjoissa ensimmäistä kertaa vuonna 834 nimellä "Villa Castorpe". Se sai vapaakaupunkioikeudet vuonna 1384 ja on ollut nykymuodossaan vuodesta 1975.


title: Castrop-Rauxel

text: WLT (Westfälische Landestheater) on kaupungin vanhin ja merkittävin kulttuurilaitos. Castrop-Rauxelissa on yksi elokuvateatteri, jossa on kaksi salia. Urheilun saralla kaupunki on tunnettu parhaiten hevosurheilusta ja 27-reikäisestä golfkentästään.


title: Castrop-Rauxel

text: Kesäisin Castrop-Rauxelissa järjestetään suuri ulkoilmafestivaali "Castrop Kocht Über", joka keskittyy ruokaan ja juomaan. Se kerää vuosittain jopa 500 000 vierailijaa, jotka kerääntyvät paikalle ympäri Saksaa.


title: Castrop-Rauxel

text: Castrop-Rauxel on Kuopion ystävyyskaupunki ja se on ystävyyskaupunkinsa tavoin erittäin vihreä ja ulkoilumahdollisuuksia täynnä oleva kaupunki. Muun muassa jalkapallovalmentaja Dieter Hecking on syntynyt kaupungissa.


title: Asansol

text: Asansol () on intialaisen Länsi-Bengalin osavaltion neljänneksi suurin kaupunki, osa sen toiseksi suurinta taajamaa. Vuonna 2011 itse Asansolissa oli 564 492 asukasta, ja sen suurkaupunkialueella kaikkiaan 1,2 miljoonaa asukasta. Se on hiilikaivosalueen keskeinen kaupunki, ja teollistui jo varhain. Kaupungin suuria työllistäjiä ovat hiilikaivosyhtiön lisäksi terästehtaat, veturitehdas, kaapelitehdas, pari sementtitehdasta ja öljynjalostamo. Se on myös rautateiden tärkeä solmukohta, joka yhdistää itäiset osavaltiot muuhun Intiaan.


title: Apostoli Tuomaan koulukunta

text: Apostoli Tuomaan koulukunnalla viitataan syyrialaisiin kristillisiin lahkoihin, jotka kunnioittivat apostoli Tuomasta Jeesuksen hengellisenä kaksosena ja salaisten opetusten haltijana, ja tuottivat muun muassa "Tuomaan evankeliumin" ja "Tuomas Kilvoittelijan kirjan". Historioitsijat eivät ole yksimielisiä tällaisten lahkojen olemassaolosta, mutta joidenkin näkemysten mukaan kyseessä olisivat olleet gnostilaiset kristityt.


title: Apostoli Tuomaan koulukunta

text: Gnostilaisia Tuomaan seuraajia ei tule sekoittaa Intian tuomaskristillisyyteen, joka koostuu useasta kirkkokunnasta, joista osa kuuluu katoliseen, osa orientaaliortodoksiseen ja osa Assyrian kirkkoon.


title: Apostoli Tuomaan koulukunta

text: Nykyään Yhdysvalloissa ja Kanadassa vaikuttaa nykyajan gnostilaisuutta edustava Thomasine Church, joka oman ilmoituksensa mukaan jatkaa apostoli Tuomaan koulukunnan perinteitä ja lukee koulukunnan kirjoitukset kaanoniinsa.


title: Täikärpäset

text: Täikärpäsiin ("Hippoboscidae") kuuluu Suomessa 9 lajia. Ne ovat litteitä sitkeänahkaisia 6–8 millimetrin mittaisia verenimijöitä. Naaraat synnyttävät kerrallaan yhden täysikasvuisen koteloitumisvalmiin toukan. Täikärpäset ovat kaikki lämminveristen eläinten loisia, jotka ovat sopeutuneet elämään tietyllä isäntäeläimellä. Lintujen täikärpäsiä on Suomessa useita lajeja. Hevosen täikärpänen ("Hippobosca equina") oli Suomessa ennen yleinen, mutta kuuluu nykyään uhanalaisiin eläimiin. Lampaalla esiintyy lampaan täikärpänen ("Melophagus ovinus"). Ihmistäkin häiritsemässä muiden isäntien kärpäslajit saattavat vierailla satunnaisesti, mutta poistuvat pian havaittuaan virheensä. Tosin hirvikärpänen saattaa pistää ihmistäkin kipeästi ja voi aiheuttaa pitkällisiä tulehtuneita paukamia.


title: Täikärpäset

text: Alaheimon "Hippoboscinae" täikärpäsiä on tavattu Suomessa kaikkiaan kymmenen lajia Alaheimossa "Nycteribiinae" on erikoisia lepakoiden loisia. Näistä Suomessa on tavattu kaksi lajia.


title: Dhanbad

text: Dhanbad on kaupunki Jharkhandin osavaltiossa Intiassa, noin 280 kilometriä Kalkutasta luoteeseen. Kaupungin asukasluku oli 1 064 357 vuonna 2011. Se on Intian suurimpia hiilikaivoskaupunkeja. Se kutsuu itseään "Intian hiilipääkaupungiksi" . Suurella intialaisyrityksellä Tata Steelillä on siellä kaivoksia, ja niiden ympärille rakennettuja lähiöitä työläisasuntoineen ja palveluineen. Hiiltä jalostetaan kaupungissa koksiksi.


title: Dhanbad

text: Syyskuussa 2006 Dhanbadissa tapahtui tuhoisa onnettomuus, kun yli 50 työläistä jäi loukkuun romahtaneeseen kaivokseen, ja vain kolme saatiin pelastettua.


title: Nora Zehetner

text:
Nora Angela Zehetner (s. 5. helmikuuta 1981 El Paso, Texas) on yhdysvaltalainen näyttelijä.
Zehetner syntyi Texasin osavaltiossa John Carol Zehetnerille ja Nancy Lynne Nelsonille. Hän aloitti näyttelijänuransa 18-vuotiaana, saatuaan kouluopintonsa päätökseen, ja muutti Los Angelesiin. Ensimmäinen televisiosarja, jossa hän esiintyi, oli "Gilmoren tytöt" ("Gilmore Girls"), jonka ensimmäisen tuotantokauden kuudennessa jaksossa hänellä oli pieni rooli vuonna 2000. Vuonna 2001 Zehetnerillä oli roolit pitkissä elokuvissa "Tart" ja "American Pie 2" sekä yhdessä televisiosarjan "Matkalla Kaliforniaan" ("Going to California") jaksossa. Hänellä oli rooli myös pilottijaksossa sarjaan "An American Town", jota ei kuitenkaan otettu tuotantoon. Vuonna 2002 hän esiintyi muun muassa kauhuelokuvissa "May" ja "R.S.V.P." ja vuonna 2003 hän sai roolin The WB -kanavan draamasarjasta "Everwood". Zehetner esitti Laynie Hartin roolia kahdessatoista sarjan toisen tuotantokauden jaksossa vuosina 2003–2004.


title: Nora Zehetner

text: Vuonna 2005 Zehetner esiintyi pienen budjetin pitkissä elokuvissa "Hääyö" ("Conversations with Other Women") ja "Brick" sekä lyhytelokuvassa "The Adventures of Big Handsome Guy and His Little Friend". Hänellä on rooli myös vuonna 2006 ensi-iltansa saaneessa elokuvassa "Fifty Pills". Vuonna 2006 hän esitti myös Eden McCainin roolia NBC:n draamasarjan "Heroes" ensimmäisen tuotantokauden alkupuoliskolla. Hänen seuraavia elokuvatöitään olivat komedia "Remarkable Power" ja kauhuelokuva "Beneath", jossa hänellä oli naispääosa. Zehetner on myös näytellyt myös muun muassa televisioelokuvassa "Prinsessa" ("Princess"), jossa hän näytteli naispääosaa, prinsessa Ithacaa.


title: Daredevils

text: Daredevils oli Brett Gurewitzin kokoama yhtye Los Angelesista, Kaliforniasta. Kokoonpano perustettiin vuonna 1994 Gurewitzin erottua Bad Religionista. Daredevils ehti julkaista vain singlen ”Hate You” (1996) ennen hajoamistaan.


title: Kaurialan kenttä

text: Kaurialan kenttä on urheilustadion Hämeenlinnassa. Sillä pelattiin Helsingin olympialaisten maahockeyotteluita vuonna 1952. Nykyisin Kaurialan kenttä toimii jalkapallon kolmosessa pelaavan Hämeenlinnan Härmän, Amerikkalaisen jalkapallon I-divisioonassa pelaavan Hämeenlinna Huskiesin sekä Rugbyn SM-sarjan Linna Rugby Clubin kotikenttänä.


title: Kaurialan kenttä

text: Kaurialan kenttä on peruskorjattu vuonna 1988 ennen siellä järjestettyjä Kalevan Kisoja. Stadionia uudistettiin 2002 sekä valaisinpylväillä että 500 hengen kattamattomalla lisäkatsomolla. Pääkatsomoa ehostettiin vuonna 2003 ja 2004 kaksi vuotta aikaisemmin rakennettu aurinkokatsomo katettiin.


title: Kaurialan kenttä

text: Hämeenlinnalainen vahva jalkapallovaikuttaja Reijo Riihimäki yritti vuonna 2003 saada Hämeenlinnan kaupungin satsaamaan enemmän Kaurialan Veikkausliigan olosuhdeohjelman vaatimuksia vastaavaksi saattamiseksi. Tämä oli tarkoitus toteuttaa takasuoralle rakennettavalla n. 2 000 hengen katetulla katsomolla. Kaupungin päätös hankkeeseen oli kuitenkin kieltävä, mikä johti Riihimäen siirtymiseen taka-alalle FC Hämeenlinnan toiminnasta.


title: Kaurialan kenttä

text: Kentän yleisöennätys, 3 283, katsojaa on ottelusta FC Hämeenlinna - Rovaniemen Palloseura, joka pelattiin 7. toukokuuta 2004.


title: Dai Tamesue

text: Dai Tamesue (, s. 3. toukokuuta 1978, Hiroshima) on japanilainen 400 metrin aitajuoksija.


title: Dai Tamesue

text: Tamesue osallistui vuoden 2000 Sydneyn olympialaisiin, mutta karsiutui alkuerissä. Seuraavana vuonna hän voitti pronssia Edmontonin MM-kisoissa ajalla 47,89. Vuonna 2002 hän sijoittui kolmanneksi Aasian kisoissa. Vuoden 2003 Pariisin MM-kisoissa hän karsiutui välierissä, samoin seuraavana vuonna Ateenan olympialaisissa. Kauden 2004 lopussa hän juoksi IAAF:n kuudenneksi. Vuonna 2005 Tamesue voitti Helsingin MM-kisoissa pronssia ajalla 48,10. Hän karsiutui alkuerissä Osakan MM-kisoissa 2007 sekä Pekingin olympialaisissa.


title: Pennywise

text:
Pennywise on yhdysvaltalainen punk rock -yhtye, joka perustettiin vuonna 1988 Hermosa Beachissa, Kaliforniassa. Perustajajäseniä olivat laulaja Jim Lindberg, kitaristi Fletcher Dragge, rumpali Byron McMackin ja basisti Jason Thirsk. Vuonna 1996 basisti Thirsk erosi yhtyeestä taistellakseen alkoholismiaan vastaan. Vieroitus sujui odotetusti, mutta retkahdettuaan Thirsk teki itsemurhan ampumalla itseään rintaan. Pennywise on nimetty Stephen Kingin romaanissa "Se" esiintyvän tappajaklovnin mukaan. Yhtye on julkaissut 11 studioalbumia.
Yhtyeen perustajajäsen Jim Lindberg teki paluun yhtyeen laulajaksi vuoden 2012 lokakuussa.


title: Juan Manuel Molina

text: Juan Manuel Molina (s. 15. maaliskuuta 1979 Cieza, Murcia, Espanja) on espanjalainen kävelijä.


title: Juan Manuel Molina

text: Molina käveli neljänneksi 1998 yleisurheilun nuorten MM-kisoissa Annecyssä 10 000 metrin ratakävelyssä ajalla 42.09,75. Seuraavana vuonna hän oli 20 kilometrin kävelyssä kävelyn maailmancupissa kolmaskymmeneskolmas ajalla 1.27.00. Vuonna 2001 hän sijoittui kävelyn Euroopan cupissa kymmenenneksi ajalla 1.21.51. Seuraavana vuonna hän voitti matkan EM-pronssia Münchenin EM-kisoissa ajalla 1.20.36. 2002 hän oli kävelyn maailmancupissa kahdeksas, samoin 2004. Ateenan olympialaisissa 2004 Molina sijoittui viidenneksi. Hän voitti seuraavana vuonna MM-pronssia Helsingin MM-kisoissa ajallaan 1.19.44. Samana vuonna hän voitti universiadit.


title: Juan Manuel Molina

text: Molina sijoittui 2006 kävelyn maailmancupissa kahdenneksitoista. Osakan MM-kilpailuissa 2007 hän käveli 16:nneksi. Vuoden 2008 maailmancupissa hän oli kahdeksas. Pekingin olympialaisissa 2008 hän sijoittui 12:nneksi, Berliinin MM-kilpailuissa 2009 24:nneksi ja Barcelonan EM-kisoissa 2010 yhdeksänneksi.


title: Juan Manuel Molina

text: Lähde: IAAF


title: Luettelo SKDL:n lehdistä

text: Tämä on luettelo Suomen kansan demokraattisen liiton (SKDL, 1944–1990) ja sen jäsenjärjestöjen julkaisemista lehdistä. Luettelo sisältää SKDL:n omien järjestöjen lisäksi sen yhteisöjäsenten (SKP, SNDL, SOL, SDNL ja SYP) päälehdet sekä muita kansandemokraattista liikettä lähellä olleita julkaisuja.


title: Cupid

text: Cupid on yksi Uranuksen kuista. Se löydettiin vuonna 2003.


title: Cupid

text: Mark Showalter ja Jack J. Lissauer löysivät sen 25. elokuuta 2003 Hubble-avaruusteleskoopin avulla. Se nimettiin William Shakespearen näytelmän "Timon Ateenalainen" ("Timon of Athens") henkilöhahmon mukaan.


title: Cupid

text: Cupid on Uranuksen kuista pienin, arviolta halkaisijaltaan noin 18 km. Tästä ja sen tummasta pinnasta johtuen sitä ei löydetty Voyager 2:n Uranuksen ohilennon yhteydessä 1986.


title: Cupid

text: Cupidin kiertorata eroaa ainoastaan 863 kilometriä Uranuksen suuremman kuun Belindan kiertoradasta.


title: Cupid

text: Löydön jälkeen kuu sai väliaikaisesti nimetyksen S/2003 U 2. Sitä on myös kutsuttu nimellä Uranus XXVII.


title: Charles Hedger

text: Charles Hedger (s. 18. syyskuuta 1980) on Cradle of Filthin kitaristi, joka liittyi yhtyeeseen vuonna 2006, kun kitaristi James McIlroy jäi tauolle.


title: Tarō Asō

text: Tarō Asō (, usein Taro Aso, s. 20. syyskuuta 1940) on japanilainen poliitikko. Hän toimi Japanin pääministerinä syyskuusta 2008 syyskuuhun 2009. Joulukuusta 2012 lähtien Asō on ollut Japanin varapääministeri ja valtiovarainministeri. Hän on ollut myös Japanin liberaalidemokraattisen puolueen pääsihteeri, maansa ulkoministerinä Koizumin ja Shinzō Aben hallituksissa 2005–2007 ja aiemmin sisä- ja liikenneministerinä Koizumin hallituksessa 2003–2005.


title: Tarō Asō

text: Asō on kotoisin Iizukasta. Hänen isänsä Takakichi Asō oli Asōn sementtitehtaan johtaja ja pääministeri Kakuei Tanakan luotettu, hänen äitinsä oli pääministeri Shigeru Yoshidan tytär. Hänen nuorempi sisarensa on naimisissa keisari Akihiton serkun prinssi Tomohiton kanssa.


title: Tarō Asō

text: Asō on opiskellut Gakushūinin yliopiston politiikan ja taloustieteen laitoksella sekä Stanfordin ja Lontoon yliopistoissa, joista ei kuitenkaan ole suorittanut tutkintoja. Hän meni Asōn sementtitehtaan palvelukseen vuonna 1966 ja nousi sen johtoon vuonna 1973. Edustajainhuoneeseen hänet valittiin ensimmäistä kertaa vuonna 1979. Asō oli yksi pääministeriehdokkaista Koizumin seuraajaksi 2006.


title: Tarō Asō

text: Syyskuussa 2007 Shinzō Aben erottua virastaan Tarō Asō oli ehdolla hänen seuraajakseen liberaalidemokraattisen puolueen puheenjohtajaksi ja Japanin pääministeriksi, mutta hävisi vastaehdokkaalleen Yasuo Fukudalle puolueen äänestyksessä äänin 330–197.


title: Tarō Asō

text: Asō on katolilaisena maansa kristityn vähemmistön edustaja ja osallistui vuoden 1976 olympialaisten ampumajoukkueeseen. Hänet tunnetaan intohimoisena mangan harrastajana, mitä hän on käyttänyt hyödyksi myös kampanjoinnissaan. Ennen pääministeriyttään hän luki 20–30 sarjakuvalehteä viikossa, mutta kertoi joutuneensa vähentämään tätä määrää. Hän herätti huomiota lukuisilla kiistellyillä, usein revisionistisiksi tai rasistisiksi luonnehdituilla kommenteillaan.


title: Alex Schwazer

text: Alex Schwazer (s. 26. joulukuuta 1984 Sterzing, Italia) on italialainen kävelijä ja olympiavoittaja.


title: Alex Schwazer

text: Schwazer voitti 2005 Italian mestaruuden 50 kilometrin kävelyssä. Samana vuonna hän voitti lajissa MM-pronssia Helsingin MM-kisoissa ajalla 3.41.54. Vuonna 2007 Schwazer saavutti toistamiseen MM-pronssia Osakassa. Pekingin olympiakisoissa 2008 Schwazer voitti 50 km kävelyn olympiaennätyksellä 3.37.09.


title: Alex Schwazer

text: Barcelonan EM-kilpailuissa 2010 Schwazer sijoittui 20 kilometrin kilpailuissa alun perin toiseksi, mutta nousi vuonna 2014 voittajaksi kun Stanislav Jemeljanov hylättiin dopingrikkomuksen takia. Barcelonan EM-kisojen 50 kilometrillä hän keskeytti, kuten oli käynyt myös edellisvuoden Berliinin MM-kisoissa. Daegun MM-kisoissa 2011 hän oli 20 kilometrillä yhdeksäs.


title: Alex Schwazer

text: Ennen Lontoon olympialaisia 2012 Schwazer antoi erytropoietiinia sisältäneen dopingnäytteen. Hän sai alun perin kolmen ja puolen vuoden kilpailukiellon EPOn käytöstä ja myöhemmin vielä kuusi kuukautta lisää kilpailukieltoa dopingtestien välttelyn takia. Schwazerin kilpailukielto päättyi 29.4.2016 ja hän palasi heti kilparadoille voittaen 50 kilometrin kilpailun kävelyn MM-joukkuekilpailuissa 8. toukokuuta. Hän kuitenkin menetti voittonsa ja sai kahdeksan vuoden kilpailukiellon kun hän oli antanut positiivisen dopingnäytteen 1. tammikuuta 2016.


title: Harri Heino

text: Harri Heino (22. huhtikuuta 1944 Pori – 2. joulukuuta 1999 Helsinki) oli suomalainen teologian tohtori ja Kirkon tutkimuskeskuksen johtaja. Hän oli 1900-luvun viimeisen neljänneksen luterilaisen kirkon sisällä sekä julkisen mielipiteen muokkaajana yksi voimakkaimmista vaikuttajista kirkon suhteen määrittämisessä muihin uskonnollisiin järjestöihin.


title: Harri Heino

text: Heino vihittiin Turun arkkihiippakunnan papiksi vuonna 1969. Hän toimi Porin lyseon uskonnon, psykologian ja filosofian opettajana. Teologian tohtoriksi Heino valmistui vuonna 1976. Aiheena kirkkohistorian alan väitöskirjassa oli rukoilevaisuuden kehittyminen. Heino toimi Tampereen yliopiston historian dosenttina vuodesta 1987.


title: Harri Heino

text: Heino toimi Suomen Kirkon Seurakuntatoiminnan Keskusliiton opintoasiain sihteerinä. Hän toimi Suomen evankelis-luterilaisen kirkon alaisen erillisyksikön, Kirkon tutkimuskeskuksen, palveluksessa vuodesta 1978 ja sen johtajana vuodesta 1982.


title: Pandakääpiöahven

text: Pandakääpiöahven ("Apistogramma nijsseni") on vilkas kääpiökirjoahven.


title: Pandakääpiöahven

text: Pandakääpiöahvenen suurin koko on 9 cm.


title: Pandakääpiöahven

text: Pandakääpiöahven on kotoisin Perusta, Rio Tahuayosta.


title: Pandakääpiöahven

text: Pandakääpiöahvenia voi pitää pareittain tai haaremissa, jossa on yksi koiras ja vähintään kaksi naarasta.


title: Pandakääpiöahven

text: Veden on oltava pandakääpiöahvenelle hapanta (pH alle 6) ja erittäin pehmeää, lämpötila noin 26 °C. Se pitää seisovasta tai hitaasti liikkuvasta vedestä.


title: Negatiivi (kuva)

text: Negatiivi on kuvan, esimerkiksi valokuvan tai elokuvan valmistuksessa tehtävä raakakappale, jossa valoisuus ja usein myös värit ovat päinvastaiset kuin valmiissa kuvassa eli positiivissa.


title: 5 Minutes Alone

text: 5 Minutes Alone on groove metal -yhtye Panteran vuoden 1994 menestysalbumilla "Far Beyond Driven" julkaistu kappale.


title: 5 Minutes Alone

text: Kappale on yhtyeen tunnetuimpia, ja se sisältää yhtyeen kitaristin Dimebag Darrellin soittaman Panteralle ominaisen erittäin raskaan, tunnetun kitarariffin. Myös kappaleen musiikkivideo on hyvin tunnettu, jossa kuvataan muun muassa yhtyettä soittamassa erikoisista kuvakulmista välillä hidastettuna.


title: 5 Minutes Alone

text: Kappale keksittiin erään fanin kiusattua Phil Anselmoa niin paljon, että Phil käski yleisöä hakkaamaan hänet. Anselmo sai syytteen, jolloin kyseisen fanin isä otti yhteyttä yhtyeen manageriin ja sanoi: "Anna minulle 5 minuuttia Philin kanssa, niin hakkaan hänet". Phil vastasi tähän: "Anna minulle 5 minuuttia sen kissan isän kanssa, hakkaan hänet".


title: Luettelo purjelentokonetyypeistä

text: Tämä on luettelo eri purjelentokonetyypeistä aakkosjärjestyksessä.


title: Phạm Tuân

text:
Phạm Tuân (14. helmikuuta 1947 Quốc Tuấn) on vietnamilainen insinööri ja Vietnamin ensimmäinen avaruuslentäjä.
Phạm Tuân (vietnamin kielessä sukunimi tulee ensimmäisenä) opiskeli insinööriksi ja liittyi sen jälkeen silloisen Pohjois-Vietnamin ilmavoimiin. Hän osallistui Vietnamin sotaan ja ampui 27. joulukuuta 1972 MiG-21-hävittäjälentokoneella Yhdysvaltain ilmavoimien B-52 Stratofortress -pommikoneen alas Hanoin ilmatilassa. Hänet palkittiin Ho Tši Minh -palkinnolla ja "Armeijan sankari" -kunniamaininnalla, koska kyseisessä sodassa saavutettiin hyvin harvoja ilmavoittoja kummallakaan puolella. Hän pääsi jatkokoulutukseen Juri Gagarinin nimeä kantavaan Neuvostoliiton ilmavoimien sotilasakatemiaan Moninossa, josta valmistui vuonna 1979.


title: Phạm Tuân

text: Huhtikuussa 1979 Phạm valittiin kosmonauttikoulutukseen Interkosmos-ohjelman puitteissa. 23. heinäkuuta 1980 hän lensi avaruuteen Saljut 6 -avaruusasemalle, josta palasi 31. heinäkuuta 1980. Tästä hän sai Lenin-palkinnon ja Neuvostoliiton sankarin kunniamaininnan.


title: Phạm Tuân

text: Hän jatkoi Vietnamin ilmavoimissa yleten kenraaliluutnantiksi. Hän toimi myös ministerinä. 2000-luvun alussa hän oli puolustusministeriön palveluksessa ja myös kansanedustaja.


title: Phạm Tuân

text: Phạm on naimisissa ja perheessä on yksi lapsi.


title: Rusokirjoahven

text: Rusokirjoahven ("Mikrogeophagus altispinosus") on pienikokoinen trooppisesta Etelä-Amerikasta kotoisin oleva kirjoahven. Siitä on tullut suosittu akvaariokala.


title: Rusokirjoahven

text: Rusokirjoahvenen maksimikoko 5,5 cm (ns. standardimitta eli pituus kuonon kärjestä pyrstöevän tyveen).


title: Rusokirjoahven

text: Kala on peräisin Etelä-Amerikasta Amazon-, Guaporé-, ja Mamoréjoista.


title: Rusokirjoahven

text: Rusokirjoahven on rauhallinen kirjoahven. Se muodostaa pariskuntia, joista kukin valtaa itselleen oman reviirin. Reviirit ovat pieniä, ja niitä puolustetaan enemmän lähinnä kutuaikaan, joten suuremmassa akvaariossa voi hyvin pitää useampia pariskuntia. Kaivavat pienen kuopan jonne kutevat. Pariskunta vahtii kutuaan ja poikasiaan yhdessä.


title: Rusokirjoahven

text: Veden on oltava rusokirjoahvenelle neutraalia (pH 7), kovuus dH 10, lämpötila noin 22-26 °C.


title: Dumitru Prunariu

text: Dumitru Dorin Prunariu (s. 27. syyskuuta 1952 Brașov, Romania) on lentäjä ja Romanian ensimmäinen avaruuslentäjä.


title: Dumitru Prunariu

text: Kun Dumitru Prunariu päätti lukionsa Brașovissa vuonna 1971, hän alkoi opiskella lentotekniikkaa Bukarestin teknillisessä korkeakoulussa valmistuen vuonna 1976. Tämän jälkeen hän työskenteli Industria Aeronautică Româna -lentokonetehtaassa Brașovissa. Hän erikoistui sotilaslentokoneisiin. Hän valmistui Romanian ilmavoimien upseerikoulusta sotilaslentäjäksi vuonna 1977.


title: Dumitru Prunariu

text: Hänet valittiin 1. maaliskuuta 1978 kosmonauttikoulutukseen Interkosmos-ohjelman puitteissa. Hän lensi 14. toukokuuta 1981 Sojuz 40 -avaruusaluksella Saljut 6 -avaruusasemalle. Hän toimi tutkijakosmonauttina. Hän palasi maahan 22. toukokuuta 1981.


title: Dumitru Prunariu

text: Vuonna 1990 Prunariusta tuli Romanian siviili-ilmailuohjelmien johtaja. Vuonna 1998 hänestä tuli Romanian avaruusjärjestön (ROSA) johtaja. Vuonna 2003 hänet ylennettiin kenraalimajuriksi. Vuonna 2004 Prunariusta tuli maansa lähettiläs Venäjälle.


title: Dumitru Prunariu

text: Prunariu on naimisissa ja perheessä on kaksi lasta.


title: Matti Turunen

text: Matti Turunen on joensuulainen kanttori ja oopperalaulaja, äänialaltaan basso.


title: Matti Turunen

text: Matti Turunen on opiskellut pianonsoittoa Joensuun konservatoriossa vuosina 1990–2000 sekä laulua Helsingin konservatoriossa 2001–2002 ja Joensuun konservatoriossa 2005–2007. Hän on opiskellut kirkkomusiikkia Sibelius-Akatemiassa vuodesta 2007 ja valmistunut sieltä musiikin kandidaatiksi 2012 ja musiikin maisteriksi 2014. Hän opiskelee laulua Jaakko Ryhäsen johdolla.


title: Matti Turunen

text: Matti Turunen työskentelee Joensuun ev.lut. seurakunnassa kanttorin virassa (2016-). Tämän ohella hän on sivutoiminen tuntiopettaja Taideyliopiston Sibelius-Akatemiassa Kuopiossa ja Itä-Suomen yliopiston filosofisen tiedekunnan teologian osastolla läntisen teologian soveltavissa opinnoissa. Hän on aktiivisesti mukana Suomen kristillisen rauhanliike ry:n, Suomen ekumeenisen neuvoston, Kulttuuri- ja uskontofoorumi Fokus ry:n, Joensuun Gospel ry:n ja Eettisesti Innovatiiviset Kulttuurin Uudistajat Eiku ry:n toiminnassa.


title: Matti Turunen

text: Matti Turunen on tullut tunnetuksi myös oopperanäyttämöillä. Vuosina 2008–2010 hän oli solistiharjoittelijana Suomen Kansallisoopperassa Matti Salminen -säätiön stipendiaattina. Hän on esiintynyt solistina useissa Kansallisoopperan sekä Savonlinnan oopperajuhlien tuotannoissa. Kausina 2014–2016 Turunen lauloi Suomen Kansallisoopperan kuorossa II bassoa. Vuonna 2017 Matti Turuselle myönnettiin Suomen Wagner-Seuran Bayreuth-stipendi.


title: Matti Turunen

text: Turunen on laulanut muun muassa Helsingin kaupunginorkesterin, Tampere Filharmonian, Oulu Sinfonian, Lappeenrannan kaupunginorkesterin, Kuopion kaupunginorkesterin ja Joensuun kaupunginorkesterin solistina esimerkiksi teoksissa Beethovenin "9. sinfonia", Mozartin "Requiem", Mozartin "Kruunajaismessu", Bachin "Johannes-passio" (Jeesus ja bassoaariat) ja Dvořákin "Requiem".


title: Matti Turunen

text: Turunen on osallistunut Savonlinnan oopperajuhlien kansainväliseen laulukilpailuun, Toivo Kuula -laulukilpailuun 2012 sekä Lappeenrannan valtakunnallisiin laulukilpailuihin 2013 ja saavuttanut näissä kaikissa finaalipaikan.


title: Matti Turunen

text:
Turunen esiintyy Joensuun Ortodoksisen Mieskuoron levyillä
"Vaeltajan lauluja 1, Vaeltajan lauluja 2," ja "Suuren perjantain ehtoopalvelus". Yhteistyössä Radio Dein kanssa valmistui levytys "Hiljaiset virret 1" ja "Hiljaiset virret 2." Huopalahden seurakunnan Lähde-kuoron kanssa hän on levyttänyt kaksi levyä ""Virsiä Lähteellä"" ja ""Joensuulaista Gospelia"."


title: Christoph Gottfried Bardili

text: Christoph Gottfried Bardili (18. tammikuuta 1761–5. kesäkuuta 1808) oli saksalainen filosofi. Hän syntyi Blaubeurenissä Württembergissä ja kuoli Stuttgartissa.


title: Christoph Gottfried Bardili

text: Bardilin filosofisella järjestelmällä oli vain vähäistä vaikutusta Saksassa. Vain K. L. Reinhold kehitti sitä Fichten ja Schellingin hyökkäyksiä vastaan. Jollain tavalla hänen ajatuksensa avasivat kuitenkin tietä myöhemmille Schellingiä ja Hegeliä koskeville pohdinnoille. Hän oli eri mieltä kantilaisesta erottelusta ajatuksen ainekseen ja muotoon, ja katsoi, että filosofian tulisi käsitellä vain puhdasta ajattelua itseään olemisen perustana tai mahdollisuutena.


title: Christoph Gottfried Bardili

text: Bardilin mukaan ajattelun perusprinsiippi on identiteetin laki: looginen ajattelu on reaalista ajattelua. Aines jota ajattelu käsittelee on itsessään epämääräinen ja se muuttuu määritellyksi ajattelutoiminnan kautta. Hän katsoi, että ajattelulla ei itsellään ole kehittymisen kykyä ja loppujen lopuksi redusoi sen aritmeettiseen laskentaan.


title: Revolution Is My Name

text: Revolution Is My Name on heavy metal -yhtye Panteran vuonna 2000 julkaistun viimeisen pitkäsoiton "Reinventing the Steel" kappale.


title: Revolution Is My Name

text: Kappale on Pantera-yhtyeen viimeinen suuri hitti ja yksi tunnetuimmista. Kappaleen musiikkivideolla esitetään kaikki yhtyeen jäsenet lapsina ja kuinka he pääsivät rockin makuun ja sitä kautta sai kanavansa omaan vallankumoukseensa, josta lähinnä kappale kertoo. Kappaleen sanoitukset ovat kuitenkin lähinnä laulajan Phil Anselmon näkemyksiä.


title: A Silver Mt. Zion

text: A Silver Mt. Zion on vuonna 1999 perustettu kanadalainen post rock -yhtye, joka alkoi Godspeed You! Black Emperor -jäsenten Efrim Menuck, Sophie Trudeau ja Thierry Amar sivuprojektina. Efrimin koira Wanda kuoli Godspeed You! Black Emperorin ollessa kiertueella ja hän halusi omistaa levyn tälle, mutta ei tuntenut kykenevänsä toteuttamaan toivettaan Godspeed You! Black Emperorin parissa.


title: A Silver Mt. Zion

text: Yhtye on levyttänyt viisi albumia ja yhden EP:n, joka kerta hieman eri kokoonpanolla. Myös yhtyeen nimi on vaihdellut julkaisujen välillä, mutta yhtyeeseen viitataan usein alkuperäisellä A Silver Mt. Zion -nimellä.


title: A Silver Mt. Zion

text: Musiikillisesti A Silver Mt. Zion muistuttaa hyvin paljon alkuperäistä Godspeed You! Black Emperoria, joskin yhtyeen kappaleet ovat yleensä lyhyempiä ja tyyliltään henkilökohtaisempia. Toisin kuin Godspeed You! Black Emperor, A Silver Mt. Zionin kappaleissa on usein myös laulua. Useissa kappaleissa on myös vahva poliittinen lataus.


title: Linolihappo

text:
Linolihappo (LA, 18:2(n-6), CHO) on omega-6-rasvahappo ja ihmiselle välttämätön monityydyttymätön rasvahappo. Linolihaposta käytetään myös nimiä "pellavaöljyhappo", "9,12-oktadekadieenihappo" tai "oktadeka-9,12-dieenihappo". Parhaita linolihapon lähteitä ovat kasvisöljyt, siemenet ja pähkinät, etenkin auringonkukka-, maissi- ja soijaöljy sekä saksanpähkinä.
Linolihappo on ihmiselle välttämätön rasvahappo, joka on saatava ruoasta. Siitä muodostuu arakidonihappoa, joka on pitkäketjuisten rasvahappojen (eikosanoidien) esiaste. Eikosanoidit ovat hormonien kaltaisia yhdisteitä, joilla on tärkeitä fysiologisia tehtäviä mm. verenkiertoelimistössä ja ruoansulatuskanavassa. Linolihappo toimii ihon rasvahappona ja sen puute aiheuttaa ihon kuivumista ja hilseilyä.


title: Linolihappo

text: Linolihappo pitää yllä ihon epiteelissä solukalvoja ja se voi muuttua eikosanoidien esiasteeksi arakidonihapoksi. Linolihapon puuttuessa öljyhappo sitoutuu linolihapon paikalle epiteelissä ja tämän vuoksi solukalvo ei pysty enää pitämään vettä ja iho kuivuu ja hilseilee.


title: Linolihappo

text: Linolihapon rakennekaava on CH-CH-CH-CH-CH-CH=CH-CH-CH=CH-CH-CH-CH-CH-CH-CH-CH-COOH, molekyylipaino 280.44548(1724) g mol, sulamispiste −5 °C, kiehumispiste 229–230 °C (16 mmHg), suhteellinen tiheys 0,902 g/cm (vesi = 1,0 g/cm), taitekerroin 1,4687–1,4707 ja CAS-numero 60-33-3.


title: Linolihappo

text: Yhdistettä esiintyy kasveissa, kukkien tuoksuissa ja semiokemikaalina eliöiden viestinnässä.


title: Aino (nimi)

text: Aino on suomalainen naisen nimi. Se on myös ensimmäinen suomalaiseen viralliseen almanakkaan tullut täysin suomalaisperäinen nimi.


title: Aino (nimi)

text:
Kalevalaisissa kansanrunoissa on laulettu ”aino tyttösestä”, jolla saatetaan viitata perheen ainoaan tyttölapseen. Oletetaan, että Kalevalan kokoaja Elias Lönnrot on tehnyt Ainosta nimen kirjoittamalla adjektiivin aino isolla alkukirjaimella. Aino-nimeä, toisin kuin monia muita Kalevalan kautta suosituiksi tulleita nimiä, ei ole esiintynyt ennen Lönnrotin runonkeräystyötä.
"Väestörekisterikeskuksen" mukaan on Suomessa ollut kirjoilla vuoden 2012 loppuun mennessä 70 014 Aino-nimistä naista sekä muutamia kymmeniä tämän nimisiä miehiäkin. Vanhan nimen suosio nousi 1960- ja 1970-lukujen laskusuhdanteen jälkeen uudelleen 1980-luvulla, jonka jälkeen se on ollut suosituimpia tytön nimiä. Aino oli vuonna 2006 syntyneiden tyttöjen suosituin ensimmäinen etunimi.


title: Aino (nimi)

text: Listan henkilöt ovat suomalaisia, ellei toisin mainita.


title: Arizona Cardinals

text: Arizona Cardinals on yhdysvaltalainen NFL:ssä pelaava amerikkalaisen jalkapallon joukkue. Sen kotipaikka on Glendale Phoenixin suurkaupunkialueella Arizonassa. Cardinals pelaa kotiottelunsa University of Phoenix Stadiumilla. Joukkueen pääkonttori ja harjoituskeskus ovat sijainneet Tempessä siitä lähtien, kun joukkue muutti Arizonaan St. Louisista kauden 1987 jälkeen. Cardinals pelaa National Football Conferencen NFC Westissä. Joukkue pääsi ensimmäiseen Super Bowliinsa vuonna 2008, mutta hävisi Pittsburgh Steelersille.


title: Uumenissa

text: Uumenissa on kotimaisen ambient-projektin Jääporttien toinen studioalbumi, joka julkaistiin 14. heinäkuuta 2004. Se äänitettiin "Tajuntani"-studiolla vuosina 1999–2004, ja masteroitiin Soundmix Studiolla.


title: Uumenissa

text: Albumin vesivärimaalaukset on tehnyt Minna Heinonen.


title: Translaatio (biologia)

text: Biologiassa translaatiolla tarkoitetaan geenin ilmentämisen vaihetta, jossa lähetti-RNA tulkitaan ja rakennetaan sitä vastaava aminohappoketju, proteiini. Translaatio ei useimmiten riitä sellaisenaan tuottamaan toiminnallista proteiinia. Translaatiossa on kolme vaihetta: aloitus-, pitenemis- ja lopetusvaihe.


title: Translaatio (biologia)

text: Translaatiossa lähetti-RNA:n nukleotidien järjestys käännetään geneettisen koodin mukaisesti polypeptidiketjun aminohappojärjestykseksi. Tätä varten lähetti-RNA kuljetetaan solulimassa sijaitsevan ribosomin luo. Jos tuotettava proteiini on kalvoproteiini, solun sisäisen kalvojärjestelmän osa tai solusta ulos eritettävä proteiini kuten hormoni, ribosomi kiinnittyy solulimakalvostoon tai tumakotelon ulkoseinään. Muuten proteiinisynteesi jatkuu vapaana solulimassa olevassa ribosomissa.


title: Translaatio (biologia)

text: Ribosomin pinnalla siirtäjä-RNA-molekyylien paikalle kuljettamat aminohapot liitetään toisiinsa peptidisidoksilla pitkäksi ketjuksi, jonka järjestyksen määrää lähetti-RNA:n emäsjärjestys. Tämä perustuu kolmen peräkkäisen emäksen ryhmiin, kodoneihin, joita kutakin vastaa tietty aminohappo. Proteiinisynteesin aloituskohtaa merkitsee oma kodoni, joka koodaa myös metioniini-aminohapon liittämistä ketjuun. Ribosomi lopettaa polypeptidiketjun muodostamisen kohdattuaan yhden kolmesta lopetuskodonista.


title: Hilpara

text: Hilpara on entinen tamperelainen jääkiekkojoukkue. Hilpara toimi Tapparan kakkosjoukkueena. Tästä johtuu yhtäläisyys joukkueiden nimien loppuosassa ja historiallisessa merkityksessä: hilpari tarkoittaa taistelukeihästä.


title: Hilpara

text: Hilpara pelasi yhden kauden SM-sarjassa: kaudella 1969–1970. Hilpara pääsi SM-sarjaan, kun Upon Pallo joutui luopumaan sarjapaikasta ja Hilpara sai tämän paikan. Nousu tapahtui nopeasti, sillä kauden 1966–1967 päätteeksi Hilpara juhli vasta Suomen kolmanneksi korkeimman sarjatason eli Maakuntasarjan mestaruutta. Hilpara putosi heti ensimmäisen kauden jälkeen SM-sarjasta alemmalle tasolle sijoituttuaan viimeistä edelliseksi ja saalistettuaan ainoastaan neljä pistettä. Sarjan viimeiseksi jäi Lahden Reipas. SM-sarjan jäähykuningas oli Harri Holli yhdessä Lalli Partisen kanssa.


title: Pohjanpystykorva

text: Pohjanpystykorva eli aiemmalta nimeltään Norrbottenin haukkuva lintukoira () on pienikokoinen ruotsalainen ja suomalainen pystykorvarotu. Sitä käytettiin alun perin vahtina ja kaikenriistankoirana oravan, jäniksen, turkisriistan, majavan, vesilintujen, hirven, karhun, metsäpeuran ja metsäkanalintujen metsästämiseen.


title: Pohjanpystykorva

text: Pohjanpystykorvan rotumääritelmän mukaan koiran kuuluu olla luonnollisella tavalla korkeuttaan pitempi. Ihannesäkäkorkeus on uroksilla 45 ja nartuilla 42 cm. Rodulla on muiden pohjoismaisten pystykorvien tapaan pystyt korvat ja selän päälle kaartuva häntä.


title: Pohjanpystykorva

text: Pohjanpystykorvalla on lyhyt ja makaava likaa ja vettä hyvin hylkivä kaksinkertainen turkki, joka ei vaadi paljoa hoitoa. Vesipesu ja harjaus tarvittaessa riittävät. Karva on lyhyintä kuononselässä, päälaella, korvissa ja raajojen etupuolella, pisintä kaulassa, reisien takaosassa ja hännän alapuolella.


title: Pohjanpystykorva

text: Väri on puhtaanvalkoinen, jossa aina selvästi erottuneet ja hyvin jakautuneet laikut. Laikkujen ihannevärit ovat kaikki punaisen ja keltaisen sävyt. Rungon laikkujen tulee olla melko suuria. Väriä tulee olla pään molemmilla puolilla sekä korvissa. Mustan, beigen (fawn) tai sudenvärin erisävyiset laikut sallitaan, joskin ne eivät ole ihannevärejä. Kaikki värit hyväksytään.


title: Pohjanpystykorva

text: Rotumääritelmässä virheiksi luetaan kaikki poikkeamat koon, mittasuhteiden, rakenteen, turkin laadun ja värityksen suhteen siten, että suuremmat poikkeamat luetaan vakavammiksi virheiksi. Painotus on virheillä, jotka vaikuttavat koiran terveyteen ja hyvinvointiin ja sen edellytyksiin toimia rodun perinteisessä käyttötarkoituksessa.


title: Pohjanpystykorva

text: Vakaviksi virheiksi lasketaan lihanvärinen (vaalea) tai maksanruskea kirsu, muiden kuin P1-hampaiden puuttuminen, punaruskeat merkit (tan-merkit silmäkulmilla) sekä täplikkyys.


title: Pohjanpystykorva

text: Hylkääviksi virheiksi lasketaan vihaisuus tai liiallinen arkuus, töpöhäntäisyys, sekä selvästi epänormaali rakenne tai käyttäytyminen. Uroksilla tulee olla kaksi normaalisti kehittynyttä ja laskeutunutta kivestä.


title: Pohjanpystykorva

text: Pohjanpystykorva on olemukseltaan pirteä, valpas, tarkkaileva, ystävällinen ja uskollinen. Metsästysvaistonsa takia se saattaa olla yksilönä myös omapäinen.


title: Pohjanpystykorva

text: Perinteisesti rotu on pihakoira, mutta sopeutuu myös mukautuvan luonteensa ansiosta erityisolosuhteisiin. Vieraisiin koira suhtautuu uteliaan avoimesti, mutta luottaa vain isäntäänsä. Se ohjautuu uskollisesti ohjaajansa mielekkäiden käskyjen mukaan.


title: Pohjanpystykorva

text: Pystykorvan tärkein työväline on ilmaisultaan, kerronnaltaan merkitsevä ja pysäyttävä haukku. Se ei ole kuitenkaan erityisen herkkähaukkuinen ja on oivallinen valinta metsästävälle perheelle.


title: Pohjanpystykorva

text: Koirat polveutuvat luultavasti pohjoisen pienistä perinteisistä kaikenvärisistä maatiaispystykorvista, joiden pääväri oli valkoinen lisättynä erilaisin värilaikuin ja joita oli kainulaisalueen metsästäjillä. Toisen maailmansodan jälkeen poistettiin norrbottenin haukkuva lintukoira rekisteristä sukupuuttoon kuolleena rotuna. Tämä oli seurausta kainulaisalueella, koska turkisten hinnan romahtamisen myötä sen kanta väheni lähes olemattomiin. Muutamat metsästäjät alkoivat etsiä alkuperäisiä maatiaispystykorvia, minkä ansiosta se on säilynyt metsästyskäytössä. Myöhemmin Suomesta ja Venäjän Karjalasta muun muassa Pääjärveltä vuonna 2005 ja 2006 löydettiin maaseudulta vielä määritelmän mukaisia koiria.


title: Pohjanpystykorva

text: Koira otettiin uudestaan rekisteriin vuonna 1967, jolloin laadittiin myös uusi määritelmä Rune Samuelssonin tekemänä. Suomen kennelliitto hyväksyi sen vuonna 1973. Rotujärjestö otti sen hoitaakseen, mutta vasta viidentoista vuoden päästä siitä se sai oman jaoston vuonna 1989. Samana vuonna pidettiin myös epäviralliset SM-haukkukokeet, jotka Kennelliitto virallisti vuonna 1991.


title: Pohjanpystykorva

text: Yleisen kenneltietämyksen mukaan luokitellaan kanta penikoitettavien emien vähäisen lukumäärän perusteella uhanalaiseksi. Rekisteröityjä pentueita syntyy pohjoismaissa arvion mukaan enintään 140 kappaletta vuodessa, mikä tekee enimmillään yhteensä 500 pentua. Vuoden 2010 joulukuun Hunddatan ja Kennelliiton Koiranet rekisteröintitilaston mukaan on kannan ylläpitämisen ja säilyttämisen vetovastuu palautettu jälleen vuodesta 2006 lähtien Suomeen.


title: Pohjanpystykorva

text: Suomesta löytyy Koiranet 2011 -tilaston mukaan ainutlaatuisia Xy-genomin koirassukuja, eli yleneviä uroslinjoja, yhteensä 26 kappaletta. Samaisen tilaston mukaan genomin Xx -emälinjoja on yhteensä n. 50 kappaletta. Pitkänajan sukukatokerroin SKK laskennan mukaan kannan perimä on jalostamisen takia huolestuttavasti puolittunut. Usea koiras- ja naarassuvun sukulinja uhkaa kadota seuraavan 5 vuoden aikana ellei pian ryhdytä toimeen tilanteen korjaamiseksi.


title: Pohjanpystykorva

text: Pohjanpystykorva on monipuolinen kaikenriistan metsästyskoira, joka ilmaisee haukkumalla ja samalla pysyttämällä missä riista on. Vesilinnustuksessa se on myös apuna, koska saaliin noutaminen luonnistuu itsenäisesti. Se soveltuu parhaiten yhden ihmisen kanssa metsästäväksi koiraksi. Pohjanpystykorva on myös vahtiva metsästyskoira. Pystykorvat kilpailevat linnunhaukku- (LINT) ja hirvenhaukkukokeissa (HIRV) sekä metsästysjäljestyksessä (MEJÄ).


title: Pohjanpystykorva

text: Pohjanpystykorvaa voidaan pitää terveenä koirana. Suomessa siltä on löydetty vain muutamia tapauksia erilaisia löydöksiä silmistä. Elinikä on noin 14 vuotta ja se kuuluu Suomen Kennelliiton ylläpitämään PEVISAan polviensa ja silmiensä osalta.


title: Pohjanpystykorva

text: Pohjanpystykorva kuuluu Suomen Kennelliiton Perinnöllisten vikojen ja sairauksien vastustamisohjelmaan PEVISAan polvi- ja silmäsairauksien osalta. Jalostukseen käytettävillä koirilla tulee olla silmä- ja polvitarkastuslausunto ennen ensimmäistä astutusta. HC:ta (harmaakaihi), PRA:ta (verkkokalvon etenevä surkastuminen) tai PHTVL/PHPV-sairauden (sikiöaikaisen verisuonijäänteen aiheuttama silmän kehityshäiriö) asteita 3–6 sairastavan koiran jälkeläisiä ei rekisteröidä. Polvilumpioiden osalta rekisteröinnin raja-arvo on polvilumpioluksaation aste 1.


title: Pohjanpystykorva

text: Monimuotoisen rekisteröidyn kannan alin mitattu säkäkorkeus on nartulla 38 cm, ja uroksella 39 cm. Vastaavasti kookkain mitattu korkeus nartulla on 47 cm ja uroksella 50,5 cm. Rodussa ei ole havaittu sen yleiseen terveyteen ja hyvinvointiin merkittävästi haittaavia rakenteellisia heikkouksia, kuten purennan virheitä ja vakavia hammaspuutoksia, yleistä polvilumpion sijoiltaan menoa ja lyhyttä selkää sekä rungon neliön rakenteellista mittasuhdetta.


title: Coca-Cola Zero Sugar

text: Coca-Cola Zero Sugar on sokeriton versio Coca-Colasta, joka on makeutettu aspartaamilla ja asesulfaami K:lla.


title: Coca-Cola Zero Sugar

text: Venezuela kielsi Coca-Cola Zeron myynnin kesäkuussa 2009. Syynä olivat tarkempaa määrittelyä vaille jääneet terveydenhuollolliset syyt.


title: Coca-Cola Zero Sugar

text: Suomeen tuote tuli myyntiin vuonna 2006. Coca-Cola Zeron valmistus päättyi lokakuussa 2016, ja juoman korvasi uusi Coca-Cola Zero Sugar -virvoitusjuoma.


title: Colorado Avenue

text: Colorado Avenue on Claes Olssonin ohjaama elokuva, joka perustuu Lars Sundin romaaneihin "Colorado Avenue" ja "Lanthandlerskans son". Elokuvan ensi-ilta oli 7. syyskuuta 2007. Elokuvaan pohjautuva kolmiosainen sarja esitettiin Yle FST5 -kanavalla keskiviikkoisin 8. huhtikuuta 2009 alkaen.


title: Colorado Avenue

text: Elokuva on kuvaus Pohjanmaasta ja kuvitteellisen Siklaxin kylän asukkaista useiden sukupolvien ajalta, niiltä ajoilta, jolloin Suomen tasavalta oli muotoutumassa. Elokuvan käsikirjoituksen on kirjoittanut Erik Norberg.


title: Colorado Avenue

text: Elokuvan pääosia näyttelevät Birthe Wingren (Hanna), Ylva Ekblad (Hannan äiti-Östman), Peter Kanerva (Otto), Joanna Wingren (Ida), Nicke Lignell (Johannes Smeds), Guy Rosenholm (Gustav, Idan mies). "Colorado Avenuen" kuvasi Pertti Mutanen, joka on ollut useiden Claes Olssonin elokuvien kuvaajana.


title: Colorado Avenue

text: "Colorado Avenuessa" seurataan pohjalaisen Hannan ja hänen perheensä elämää 1800-luvun loppupuolelta kieltolain aikoihin saakka. Hanna asui vanhempiensa ja veljiensä kanssa pienessä saaristomökissä Rödskäretillä, isä oli kalastaja. Kun isä ja Hannan veljet hukkuvat myrskyssä kalastusmatkallaan, Hannan ja äidin on lähdettävä saarelta; mökkiin halutaan varakkaammat vuokralaiset.


title: Colorado Avenue

text: Hannan lapsuus loppuu – hän joutuu kovaan työhön pikkupiiaksi Smedsin taloon. Hän sietää muiden palkollisten ja kyläläisten halveksunnan ja nöyryytykset, sillä hän on päättänyt säästää rahat Amerikan-matkaan. Monien muiden tavoin Hanna lähtee 1900-luvun vaihteessa 18-vuotiaana rahaa ansaitsemaan Amerikkaan ja palaa sieltä kymmenen vuotta myöhemmin kotikyläänsä varakkaana ja topakkana kahden lapsen, Oton ja Idan, leskiäitinä. Hannan amerikkalainen mies, pohjalaissukuinen Ed Ness, työläisaktivisti ja agitaattori, on ammuttu mielenosoituksessa. Kotiin palattuaan Hanna perustaa Amerikan-dollareillaan Siklaxiin maalaiskaupan, josta tulee vähitellen kylän keskus. Dollari-Hanna – niin kuin kyläläiset häntä kutsuvat – saa viimein kaipaamaansa arvostusta, mutta Hannan pojan, Oton, ja vanhan äiti-Östmanin harjoittamat laittomuudet uhkaavat viedä Hannalta tämän vaivoin hankitun kunnioituksen ja hyväksynnän.


title: Colorado Avenue

text: Hannan elinikäinen ystävä on Johannes Smeds, kunnallismies ja Smedsin talon isäntä. Johannes on myös saanut kokea elämässään raskaita vastoinkäymisiä, joiden jättämiin arpiin hän yrittää keskustellen Hannan kanssa löytää parannusta vielä vanhoilla päivillään. Johanneksen Erik-poika kuoli vuoden 1918 sodassa ja toisen pojan, Gustavin, vei viina. Parantumattomasti sairas Johannes ei oikein jaksa enää uskoa toipuvansa katkeruudestaan.


title: Colorado Avenue

text: Kun kieltolaki astuu voimaan vuonna 1919, Otto aloittaa liikemiehen uransa; hänestä tulee tunnettu ”Kanisterikuningas”. Hanna ei voi antaa anteeksi pojalleen sitä, että tämä on valinnut rikoksen tien. Oton afäärit menestyvät, vaikka etsivä Hoxell yrittää kuumeisesti saada hänet kiinni salakuljetuksesta.


title: Dawn of War: Dark Crusade

text: Dawn of War: Dark Crusade on Relic Entertainmentin kehittämä lisäosa vuonna 2004 julkaistulle reaaliaikastrategiapelille "Warhammer 40 000: Dawn of War".


title: Dawn of War: Dark Crusade

text: Tarina alkaa siitä, kun kaikki seitsemän rotua, The Tau Empire, Necronit, Space Marines, Imperial Guard, Örkki (Warhammer 40,000), Eldarit ja Chaos Space Marines, ovat ajautuneet sodan raunioittamalle planeetta Kronukselle. Kaikki haluavat eri syillään saada planeetan haltuunsa, ja näin alkaa Pimeä ristiretki ().


title: Dawn of War: Dark Crusade

text:
Dawn of War: Dark Crusadessa tuli kaksí täysin uutta pelattavaa rotua: The Tau Empire ja Necronit.
Lisäksi kaikille jo olemassa oleville roduille on lisätty paljon uusia yksiköitä ja kehityksiä.
Yksi keskeisimmistä lisäyksistä Dawn of War-sarjaan on täysin uusi yksinpelitehtäväsarja, Dark Crusade. Kyseessä on eräänlainen vuoropohjainen maailmanvalloituspeli, jossa pelaaja valitsee rodun, ja yrittää sillä vallata koko planeetan, joka on jaettu provinsseihin. Tietyistä provinsseista saa bonuksia. Menestystä saadessa omalle sankarihahmolle voi antaa parempia varusteita.


title: Raisa Lardot

text: Raisa Lardot (o.s. "Larjuškin", s. 17. tammikuuta 1938 Šoksu, Neuvostoliitto) on vepsäläissyntyinen suomalainen kirjailija.


title: Raisa Lardot

text: Lardot tuli Suomeen kuusivuotiaana pakolaisena jatkosodan aikaan isänsä, äitinsä ja kahden sisaruksensa kanssa. Isä kuitenkin myöhemmin vangittiin ja luovutettiin takaisin Neuvostoliittoon, ja äidin vastuulle jäi kuudesta lapsesta yksinhuoltajana huolehtiminen. Lardotin teokset ovat omaelämäkerrallisia ja kuvaavat naisena elämistä.


title: Raisa Lardot

text: Hän avioitui 1960-luvun alussa belgialaisen miehen kanssa, ja he saivat kaksi lasta. Mies halvaantui onnettomuudessa vuonna 1969, ja Lardot toimii miehensä omaishoitajana. He asuivat välillä erossa, mutta palasivat yhteen.